Tramp kritikovao Harli Dejvidson što seli proizvodnju van SAD\nHarli Dejvidson motori na izložbi u Londonu\nPredsednik Donald Tramp optužio je proizvođača motora Harli Dejvidson da je odustao od SAD i da seli proizvodne pogone kako bi izbegao nove tarife EU na motore proizvedene u Americi.\nTramp je na Tviteru napao čuvenog proizvođača: “Harli Dejvidson nikada ne bi trebalo da bude proizveden u drugoj zemlji. Zaposleni i mušterije su već jako ljuti na njih i ako se presele to će biti početak njihovog kraja – predali su se, odustali! Nestaće im aura i biće oporezovani kao nikad do sada”\nTramp je zaključio da je kompanija već planirala da preseli proizvodne pogone na Tajland i da je sada samo iskoristila to što EU uvodi tarife na robu iz SAD kao izgovor da poveća proizvodnju u inostranstvu. Delovi motora prave se širom sveta, u Brazilu, Australiji, Indiji, Japanu i Meksiku.\nHarli Dejvidson je saopštio da će evropske takse povećati cenu svakog američkog motora koji se prodaje u Evropi za 2200 dolara. To bi kompaniju ukupno koštalo 45 miliona dolara u ovoj godini I između 90 I 100 miliona dolara godišnje ubuduće.\nTramp je upozorio kompaniju da “mora biti svesna toga da neće moći da prodaje motore u SAD bez da plati veliki porez” Tramp je ranije na Tviteru napisao da je “iznenađen što se baš Harli Dejvidson, od svih kompanija, prvi predaje i seli proizvodnju u inostranstvo zbog tarifa EU”.\nOsim oporezovanja Harlija, EU je uvela tarife i na druge poznate američke proizvode: Levis farmerke i Kentaki burbon, sve kao odgovor na tarife koje su SAD uvele zemljama EU na izvoz čelika i aluminijuma.\nSesilija Malstrom iz EU kaže da je potez Harli Dejvidsona rezultat Trampovih tarifa.\n"Ne želimo da kažnjavamo, ali ovo je nažalost posledica. Američke kompanije će pritisnuti administraciju koja će se možda onda zapitati da li je to dobro za američku ekonomiju."


Broj-ekstremno-toplih-dana-se-udvostrucio | Ekologija\nMoramo brzo da delujemo: Broj dana sa temperaturama iznad 50 stepeni se udvostručio! 0 Podeli PODELI TWEET POŠALJI E-MAIL\nBroj izuzetno toplih dana, onih kada temperatura dostigne 50° C, se udvostručio od 1980-ih.\nBroj izuzetno toplih dana, onih kada temperatura dostigne 50° C, se udvostručio od 1980-ih, otkrila je globalna analiza koju je uradio BBC.\nTakođe, broj toplih dana se sada dešava na više područja sveta nego što je to bilo ranije, pa takođe predstavlja i nove izazove za zdravlje ljudi, ali i celokupan način života.\nUkupan broj dana iznad 50° C povećavao se u svakoj deceniji od 1980. U proseku, između 1980. i 2009, temperatura je prešla 50° C oko 14 dana godišnje.\nIzmeđu 2010. i 2019. godine, broj dana je porastao na 26 godišnje.\nU istom tom periodu, temperature od 45° C i više, dešavale su se u proseku - dodatne dve nedelje godišnje.\n"Povećanje se može 100% pripisati sagorevanju fosilnih goriva", kaže dr Friederike Oto, pomoćni direktor Instituta za promene životne sredine na Univerzitetu u Oksfordu.\nVelike vrućine mogu biti smrtonosne za ljude i prirodu, a mogu i uzrokovati velike probleme u zgradama, na putevima i u elektroenergetskim sistemima.\nGde se dešavaju najveće promene?\nTemperature od 50 ° C pretežno se dešavaju na Bliskom istoku i u zalivskim regijama.\nNakon rekordnih temperatura od 48,8 stepeni Celzijusa u Italiji i 49,6 stepeni Celzijusa u Kanadi, koje su se dogodile ovog leta, naučnici upozoravaju da su dani kada će temperatura preći 50 stepeni, uskoro biti mogući bilo gde na svetu.\n"Moramo brzo da delujemo. Što brže smanjimo emisije, biće nam sve bolje", kaže dr Sihan Li, klimatolog sa Univerziteta Oksford. "Sa stalnim emisijama i nedostatkom akcije, ne samo da će ovi ekstremni toplotni događaji postati ozbiljniji i učestaliji, već će i hitni odgovor i oporavak postati sve izazovniji", upozorava dr Li.\nBBC analiza je takođe otkrila da su se u poslednjoj deceniji maksimalne temperature povećale za 0,5 ° C u poređenju sa prosekom rasta od 1980. do 2009. godine.\nAli ovo povećanje se nije osetilo jednako širom sveta: u istočnoj Evropi, južnoj Africi i Brazilu neke maksimalne temperature su porasle za više od 1° C, a delovi Arktika i Bliskog istoka zabeležili su porast od više od 2° C.\nNaučnici pozivaju hitne akcije svetskih lidera na samitu UN-a u Glazgovu u novembru, gde će se od vlada tražiti da se obavežu na novo smanjenje emisije kako bi se ograničilo globalno povećanje temperature.\nGlobalno zagrevanje Globalno otopljavanje klimatske promene emisija gasova


Zabranjene sve posete osuđenicima u naredne dve nedelje | Beogradske vesti\nUprava za izvršenje krivičnih sankcija Ministarstva pravde Vlade Republike Srbije saopštila je da će u narednih 14 dana biti zabranjene sve posete osuđenim licima u kazneno-popravnim zavodima i okružnim zatvorima u Srbiji.\nOva odluka doneta je u cilju sprečavanja moguće epidemije virusa korona u penalnim ustanovama, a u skladu sa preporukama Instituta za javno zdravlje Srbije „Dr Milan Jovanović Batut“ i Infektivne klinike Kliničkog centra Srbije.\nAdvokati imaju pravo na posete svojim branjenicima koji se nalaze u pritvoru samo ako u narednih sedam dana imaju zakazano suđenje u pritvorskim predmetima, i to u trajanju od 30 minuta radi pripremanja odbrane.\nPosete pritvorenim licima od strane advokata biće sprovedene uz pune mere zaštite, koje podrazumevaju staklenu ili drugu providnu barijeru između sagovornika, kao i obavezno korišćenje zaštitnih maski za lice i rukavica.\nUpravnici zavoda će u neposrednom kontaktu sa postupajućim sudijama i uz njihovo odobrenje obezbediti uslove za to da se i pritvorenim licima omoguće telefonski razgovori u meri u kojoj je to moguće i opravdano, saopšteno je na sajtu Vlade Srbije.\nPosted in Beograd - Vesti Beograd, ČUJEM JOŠ I ..., GRADSKE VESTI BEOGRADTagged #Beogradske vesti #gradske vesti\nПон мар 30 , 2020\nOd utorka kreće dodatna dezinfekcija prostora između velikih stambenih blokova i zgrada pikap vozilima koji su korišćeni za prskanje komaraca, a sada su prilagođeni za nove uslove, saopštio je zamenik gradonačelnika Goran Vesić za B92. Zamenik gradonačelnika najavio je da će se od sutra objavljivati i broj zaraženih po beogradskim […]\nKošarkaši Srbije će biti dočekani danas u 19h\nIzvođenje kućnih ljubimaca u šetnju svakoga dana u periodu od 20 do 21 čas\nUhapšеn оsumnjičеni za prоganjanjе\nTramp i NBA zvezde u duelu oko prijema u Beloj kući


Grad ustupa zemljište za fabriku kafe | Boom93\nGrad ustupa zemljište za fabriku kafe\nGrad Požarevac je bez naknade ustupio zemljište od 40 ari mešovitom preduzeću „Bambi Success“ za izgradnju pogona za preradu i proizvodnju kafe. Pogon bi trebalo da se nalazi u Severnom bloku nove industrijske zone.\nPreduzeće „Bambi Success“ bilo je u stečaju do aprila 2019.godine, kada je rešenjem Privrednog suda u Požarevcu postupak obustavljen, a nakon prodaje stečajnog dužnika preduzeću Agrofood International iz Beograda za iznos od 55,7 miliona dinara.\nAgrofood International je osnovano u februaru prošle godine, a sedište firme je naknadno iz Beograda prebačeno u Požarevac. Osnivač firme je preduzeće Agri Commodity iz grada Sandanski u Bugarskoj.\nMontažni poslovno-proizvodni objekat trebalo bi da ima površinu od 1.600 kvadrata.Projektovani kapacitet fabrike je 200 tona mesečno pržene, mlevene i ostalih vrsta napitaka na bazi espreso i tradicionalne kafe.\nU biznis planu je navedeno i da je u startu planirano zapošljavanje 12 radnika, a u narednih 6 do 12 meseci još 10 osoba. Pojedini radnici bi trebalo da budu upućeni i na specijalne obuke u matičnim fabrikama u Bugarskoj i Grčkoj. Prosečna neto zarada u fabrici po postizanju pune uposlenosti proizvodnje biće 50.000 dinara, odnosno 35.000 dinara minimalna neto zarada za zaposlene sa SSS, do 118.000 dinara za zaposlene sa VSS.\nOdbornici o stranačkim preletima, ostavkama, moralu…\nUskoro počinje da radi portal e-Zdravlje


Majkrosoft kupuje gejming giganta Aktivižen za 68,7 mlrd $\nTanjug 18. januara 2022. 17:55\nNJUJORK – Kompanija Majkrosoft je saopštila danas da će kupiti giganta u industriji video igara, firmu Aktivižen Blizard, za 68,7 milijardi dolara i to u gotovini.\nUgovorena cena znači da će Majkrosoft platiti 95 dolara po akciji Aktivižena, izveštava CNBC\nAkcije Aktivižena su skočile na NJujorškoj berzi nakon objave ove vesti za 27 procenata, dok su akcije Majkrosofta skliznule za manje od 1,0 posto..\nUkoliko se akvizicija realizuje, to će biti najveće Majkrosoftovo preuzimanje do sada, posle kupovine LinkedIna 2016. godine za 26,2 milijarde dolara.\nAktivižen, poznat po popularnim video igrama kao što su „Dužnost zove“, Diablo i drugih, našao se poslednjim meseci u centru pažnje javnosti zbog izveštaja o nedoličnom seksualnom ponašanju i uznemiravanju pojedinih rukovodilaca. Kompanija je u ponedeljak izvestila da je nakon sprovedene istrage otpustila desetine direktora.\nPrema ugovoru, izvršni direktor Aktivižena Bobi Kotik, čija je ostavka tražena zbog pomenutih problema s ophođenem šefova prema zaposlenima u njegovoj kompaniji, ostaće generalni direktor tokom tranzicije.\nMajkrosoft je saopštio da će Aktivižen kao kompanija podnositi izveštaje šefu Majkrosoftovog EKSboksa, Filu Spenseru, nakon zaključenja ugovora, što implicira da bi Kotik mogao da ode nakon tranzicije.\nPrema saopštenju Majkrosofta, očekuje se da će ugovor biti realizovan u kompanijskoj fiskalnoj 2023. godini. Međutim, američki regulatori su nagovestili da će biti daleko stroži u proceni velikih akvizicija, posebno u tehnološkoj industriji, što znači da bi regulatori mogli da ne daju ‘zeleno svetlo’ za ovo preuzimanje, napominje CNBC.\nJorgovanka Tabaković: Inflacija u aprilu 9,6 odsto u aprilu…\nTabaković: Inflacija u aprilu 9,6 odsto međugodišnje


Sirijske snage sigurnosti ubile najmanje 40 civila - Klix.ba\nSvijet Sirijske snage sigurnosti ubile najmanje 40 civila\nSirijske snage sigurnosti ubile najmanje 40 civila\n10.12.2011. u 11:10\nNajmanje 41 civila, među kojima je sedmoro djece, ubile su sirijske snage sigurnosti u petak u Damasku i Homsu, tvrdi u subotu sirijska organizacija za praćenje poštovanja ljudskih prava, sa sjedištem u Londonu.\nU saopćenju, ta organizacija navodi da je 12 osoba, uključujući dvoje djece između 10 i 12 godina, ubijeno u Homsu a da je jedan 14-godišnjak ubijen u selu Akrab u oblasti Homsa, gdje opozicija optužuje režim za planiranje masakra, prenio je AFP. Sirijska organizacija navodi da je pet civila ubijeno u gradu Hama, za koji AFP kaže da predstavlja ključnu tačku otpora režimu sirijskog predsjednika Bašara el-Asada.\nU provinciji Damaska, 18 civila - uključujući dvoje djece, ubijeno je u Dumi, Sakbi, Kafarbatni, Hamurijeu i Dmeiru, navodi se u saopćenju. Borci za ljudska prava navode i da su u južnoj provinciji Daraa, kolijevci revolta protiv Asada koji je izbio sredinom marta, ubijena žena i djevojčica. Također, u blizini granice s Turskom na sjeveru u provinciji Indlib, ubijena su u gradu Maaret Numan dva civila, od kojih je jedan 15-godišnji dječak, a drugi vozač taksija.\nAFP podsjeća da je, prema procjenama UN-a, najmanje 4.000 civila ubijeno u Siriji u proteklih devet mjeseci. Asad je prije tri dana u intervjuu za američku TV mrežu "ABC" negirao da je izdavao naloge za ubistvo demonstranata, ističući da bi to mogao da uradi "samo ludak". Sirijski predsjednik je doveo u pitanje podatak koji iznose UN o tome da je u nemirima u Siriji, koji traju od sredine marta, ubijeno više od 4.000 ljudi, ističući da su većina žrtava pristalice vlade i da je u osmomjesečnom nasilju stradalo 1.100 vojnika i policajaca.\n"Ko kaže da su Ujedinjene nacije pouzdana institucija?", upitao je sirijski predsjednik u intervjuu američkoj TV mreži. SAD i Velika Britanija izrazile su juče zabrinutost zbog nasilja u Homsu, a Vašington je pozvao Asadov režim da dozvoli ulazak mirovnim posmatračima u zemlju u skladu s planom Arapske lige. Damask, koji krivi "oružane terorističke bande" za nasilje u međuvremenu je pozvao međunarodnu zajednicu da pomogne u pronalaženju "časnog izlaza iz krize", prije svega na zaustavljanju ulaza oružja u Siriju.


Foto: Rajko Ristić, Milan Ilic / RAS Srbija\nTokom izvođenja predstave "Lorencačo" u Narodnom pozorištu u Užicu doktorka iz publike istrčala je na binu misleći da treba da pomogne Slobodi Mićalović, koja je glumila da joj nije dobro, a glumac Branislav Lečić, koji takođe igra u predstavi, objašnjava da je ovaj deo izvedbe osmišljen kako bi poslao jaku i važnu poruku o ljudskosti.\nPomenuti deo predstave, u kome Sloboda Mićalović maše rukama i glumi da joj je pozlilo, a Bransilav Lečić je pridržava, nije deo scenarija već posebna izvedba na sceni koja je zamisao reditelja predstave Borisa Liješevića, koja ima za cilj da pokaže na koji način ljudi reaguju u ovim situacijama i u kojoj meri su spremni da pomognu drugima.\n- Reditelj je došao na ideju da se u okviru predstave dogodi ova izvedba, koja, upravo tako, nosi duboku i važnu poruku. Mi osetimo publiku i osetimo trenutak kada to treba da uradimo, pozorište je ipak deo sadašnjosti, nešto što se dešava u sadašnjem trenutku. U Užicu se nije prvi put desilo da neko izađe na scenu kako bi pomogao - kaže Branislav Lečić za "Blic" i dodaje:\n- To se dešavalo i na drugim gostovanjima, a i u matičnom pozorištu, Jugoslovenskom dramskom pozorištu. Čak se četiri - pet puta desilo da su u publici bili doktori.\nNEMA SREĆE U LJUBAVI Branislav Lečić otkrio zašto nakon razvoda nema devojku\nPodsetimo, tokom izvođenja u Užicu na scenu je publike izašla dr Mira Gavrić, načelnica neurologije u užičkoj bolnici, koja je želela da pomogne Slobodi, dok je dr Bogdan Damnjanović iz zadnjih redova stigao do pola sale.


Tenderi za CDMA i drugog fiksnog operatera Tenderi za CDMA i drugog fiksnog operatera – Personal magazin\nTenderi za CDMA i drugog fiksnog operatera\nMeđunarodni javni poziv za uvođenje fiksne bežične telefonije CDMA u Srbiji biće raspisan za desetak dana, najavio je predsednik Upravnog odbora Republičke agencije za telekomunikacije Jovan Radunović. Radunović je kazao…\nMeđunarodni javni poziv za uvođenje fiksne bežične telefonije CDMA u Srbiji biće raspisan za desetak dana, najavio je predsednik Upravnog odbora Republičke agencije za telekomunikacije Jovan Radunović.\nRadunović je kazao da očekuje da će do leta već biti dodeljene dozvole za uvođenje CDMA tehnologije, koja je pogodna za seoske sredine u kojima nije uvedena fiksna telefonija. U toku je i definisanje postupka za sprovođenje tendera za drugog operatera fiksne telefonije, koji treba da bude raspisan do juna, kaže Radunović.\nTu ne smemo da pogrešimo, kaže on, jer je situacija teška i potreban je pravi partner koji će investirati u pravljenje paralelne mreže sa Telekomom, što nije nimalo jeftino i sve treba dobro osmisliti i u pogledu sredstava i u pogledu tehnologije.\nPredsednik Upravnog odbora Ratela rekao je da je u toku izrada pravilnika za liberalizaciju fiksne telefonije i da je potrebno dobro osmisliti javni poziv da bi ta investicija bila isplativa i da bi se privukla dobra kompanija. “Investicije koje se daju za fiksnu telefoniju su jako velike. Tu se traži kopanje, ali ne fiksni kabl, nego optički”, kazao je Radunović.\nMinistarka za telekomunikacije Srbije Jasna Matić najavila je da će do juna biti raspisan javni poziv za dolazak novih operatera fiksne telefonije u Srbiju. Ona je kazala da će uvođenje fiksne bežične WiMax tehnologije verovatno biti odloženo zbog ekonomske krize.\n“Nažalost, svetska kriza je tu uticala na nas i doneli smo zaključak da verovatno ne bi bilo dovoljno zainteresovanih da se lansira taj proces koji je svuda u svetu bio dosta problematičan. A sada u situaciji ekonomske krize teško da bi neko investirao u WiMax u Srbiji i to uspešno razvio”, kazala je Matićeva.\nOna je ocenila da liberalizacija fiksne telefonije u Srbiji neće dovesti do pada cena za pozive unutar Srbije, ali da će dovesti do povećanja palete usluga i omogućiti građanima da biraju pakete usluga koji odgovaraju njihovim potrebama. Prema njenim rečima, može se očekivati pad cena interneta zahvaljujući liberalizaciji velikoprodajnog tržišta interneta, koja je sprovedena krajem prošle godine.\nTenderi za CDMA i drugog fiksnog operatera was last modified: March 17th, 2009 by Redakcija\nDržavne cenzure Interneta


Privreda "na samrtnoj postelji"\nKRAGUJEVAC - Na šestočasovnoj sednici Skupštine grada Kragujevca odbornici su u, na momente vrlo napetoj atmosferi i žučnoj raspravi, razmatrali samo jednu tačku dnevnog reda koja se odnosila na aktuelnu društvenu situaciju u gradu.\nDa podsetimo, posle prošlonedeljnih protesta radnika tri kragujevačka kolektiva ispred skupštinske zgrade i gradonačelnikovog radnog protesta glađu, koji su okončani pregovorima sa Čedomirom Jovanovićem, potpredsednikom Vlade Republike Srbije, zakazana je sednica Gradske skupštine. Vanrednu sednicu su tražili i odbornici, mahom opozicionih partija.\nPredstavnici Sekretarijata za privredu obrazložili su aktivnosti koje je Skupština grada preduzela radi prevazilaženja problema u kragujevačkim preduzećima, a Nikola Spasić, član Izvršnog odbora, podatke koji ilustruju stanje u privredi grada.\nOdbornici Skupštine grada Kragujevca, na kraju jučerašnjeg zasedanja, usvojili su zaključak o usvajanju izveštaja koji je podneo Sekretarijat za privredu, podržan je koncept rada lokalne samouprave usmeren na ekonomski razvoj zasnovan na principima održavanja nezavisnosti i poštovanja nadležnosti, kao i posredničke uloge lokalne samouprave. Usvojen je i predlog da se ne podržavaju društvene pojave koje štete ekonomskom razvoju i kojima se oštećuju prava drugih građana. Takođe, usvojen je i predlog odbornika SPS Obrena Ćetkovića, kojim se Skupština grada obavezuje da će kod republičkih vlasti aktivno posredovati kod rešavanja svih problema u privredi grada.\n- Po isplaćenim zaradama Kragujevac je, od 163 opštine u Srbiji, rangiran na 61. mesto, sa prosekom primanja od 15.223 dinara. Po zaradama se nalazimo u gornjem delu tabele, rekao je Spasić i uporedio prosečna kragujevačka primanja sa niškim, koja su za 600 dinara veća. On je taksativno navodio i iznose ulaganja iz različitih republičkih fondova u grad Kragujevac.\nOsnovna zamerka predstavnika opozicionih partija odnosila se na neučestvovanje lokalne vlasti u problemima kragujevačkih preduzeća.\n- Sve je u katastrofalnoj situaciji i ne treba nam slika šatora ispred Skupštine grada da to shvatimo. Problem svakog građanina u Kragujevcu mora da bude i problem Gradske skupštine, rekao je Stevanović i predložio da Skupština grada bude u stalnom zasedanju, da sednice budu javne i da se svakog petka razmatraju pojedinačni problemi preduzeća.\nU višečasovnoj raspravi odbornici su izneli mnoštvo primedbi i sugestija aktuelnoj vlasti, dok je, sa druge strane, više puta ponovljeno šta su nadležnosti gradske vlasti i da problemi koji postoje nisu nastali u poslednjih nekoliko godina, već mnogo ranije.


Bez posla ostaje 450 radnika\nNalazite se ovdje:Početna»Drugi blok TE Pljevlja»Bez posla ostaje 450 radnika\nDrugi blok TE Pljevlja, Energetika, Istraživačke priče, Istraživačke priče 22/07/2016\nNajmanje 450 zaposlenih u pljevaljskom Rudniku uglja i Termoelektrani Pljevlja će ostati bez posla, nakon izgradnje drugog bloka termoelektrane, proizilazi iz Studije o izvodljivosti na osnovu koje je Vlada predložila realizaciju tog projekta, a u koju je imao uvid istraživački centar MANS-a.\nRudnik uglja Pljevlja – upravna zgrada\nStudiju je radio konsultant Delloite iz Beograda za potrebe Elektroprivrede Crne Gore (EPCG) u vezi opravdanosti izgradnje drugog bloka. U okviru te analize iznose se i podaci druge konsultantske kuće, Fichtner, koji je uradio analizu resursa uglja i izvještaj o smanjenju troškova proizvodnje u Rudniku uglja Pljevlja.\nDa bi projekat izgradnje drugog bloka bio izvodljiv, moraju se smanjiti troškovi proizvodnje, odnosno prodajna cijena uglja, navodi se u Studiji, koja kao glavnu mjeru predviđa smanjenje broja zaposlenih, povećanje njihove efikasnosti rada i korišćenje odgovarajuće mehanizacije prilikom eksploatacije rude. Studijom se predviđa da mjere smanjenja troškova stupe na snagu u periodu do 2020. godine.\nPrema projekcijama prikazanim u Studiji, optimalan broj zaposlenih u Rudniku uglja treba da bude 544 radnika, ukoliko bi se kao osnovna mehanizacija za eksploataciju koristili kamioni, odnosno 520 zaposlenih ako bi rotorni bageri bili osnovne mašine za proces proizvodnje.\nPrema podacima iz finansijskog izvještaja za 2015. godinu, Rudnik uglja je na kraju te godine imao 935 radnika, što znači da će u narednim godinama bez posla ostati 391 radnik, ako se kompanija opredijeli za korišćenje kamiona pri eksploataciji, odnosno 415 radnika ukoliko oprema za rad budu rotorni bageri.\nKada je u pitanju zaposlenost u budućem drugom bloku termoelektrane u Pljevljima, već sada je jasno da zbog ugradnje savremenije tehnologije broj zaposlenih neće biti na sadašnjem nivou. Početak rada drugog bloka planiran je za kraj 2020. godine, a Studija Deloitte-a projektuje da će u njemu raditi 147 radnika.\nPrema planu Vlade Crne Gore, postojeći prvi blok će raditi do 2023. godine, a u njemu je na kraju 2014. godine radilo 207 radnika. Ranije je saopšteno da će uposleni iz prvog bloka nastaviti rad u novom bloku. Međutim, kako će u novom bloku biti uposleno 147 radnika, jasno je da će bez posla ostati 60 zaposlenih.\nZvaničnici Vlade i predstavnici EPCG i Rudnika uglja ranije su kao jedan od ključnih argumenata za izgradnju novog bloka iznosili da će investicija sačuvati radna mjesta u tim kompanijama.\nPored toga, činjenica da će stotine zaposlenih u narednim godinama ostati bez posla otvara pitanje isplate opremnina radnicima i njihovog iznosa. Imajući u vidu da još nije poznat organizacioni model povezivanja Rudnika uglja i buduće termoelektrane, te da pljevaljski rudnik trenutno ima velike poreske i druge dugove prema državi, što ukazuje na njegovu izraženu nelikvidnost, pitanje je da li će otpremnine i u kojoj mjeri opteretiti državni budžet Crne Gore.\nOvo posebno kada se zna da je Vlada Crne Gore 2009. godine, uoči ulaska italijanske kompanije A2A u EPCG i Rudnik uglja, na teret budžeta i svih poreskih obveznika prebila 40 miliona eura međusobnih potraživanja dvije kompanije. U EPCG država je većinski vlasnik, dok je A2A drugi najveći akcionar, a u Rudniku je A2A pojedinačno najveći akcionar, država je druga, a treći najveći akcionar je premijerov brat Aco Đukanović.\nZvanični podaci o broju zaposlenih u TE na kraju 2015. godine nijesu javno dostupni\nPrema zvaničnim podacima EPCG, broj zaposlenih u postojećoj termoelektrani je poslednjih godina znatno smanjen. Tako je u 2010. godini bilo 333 uposlenih, a na kraju 2014. termoelektrana ima 207 radnika. Zvanični podaci o broju zaposlenih u TE na kraju 2015. godine nijesu javno dostupni.\nNa drugoj strani, prema podacima kojima raspolaže Istraživački centar MANS-a, Rudnik uglja je na kraju 2002. godine zapošljavao 2.053 radnika. Interesantno je da su te godine u strukturi ukupnih rashoda troškovi zarada i ostalih ličnih primanja učestvovali sa 30,6 odsto.\nNa kraju 2015. godine Rudnik uglja je prikazao da zapošljava 935 radnika, dok su u strukturi svih rashoda troškovi zarada i ostalih ličnih primanja činili 38 odsto.\nDržavi neće biti plaćen PDV\nStudija navodi da se zatvaranje pregovora o načinu finansiranja drugog bloka sa češkom kompanijom Škoda Praha očekuje krajem ove godine, a kao datum početka gradnje se pominje april 2018. godine. Drugi blok bi bio završen u martu 2020., kada bi počeo probni polugodišnji rad i nakon toga bi termoelektrana startovala sa komercijalnom proizvodnjom.\nOčekuje se da bi kratkoročna zapošljavanja mogla da budu uvećana tokom perioda gradnje, ali su i ona ograničenog obima, kada se uzme u obzir da ključni dio izgradnje novog bloka čini oprema, koja će iz inostranstva biti dopremljena u Crnu Goru.\nShodno izmjenama zakona o porezu na dodatu vrijednost, na tu opremu državi neće biti plaćen PDV, jer je parlament izglasao Vladino rješenje da se uvoz opreme za energetske projekte koji su u javnom interesu oslobodi plaćanja PDV-a.\nA2A Aco Đukanović Delloite Elektroprivreda Crne Gore EPCG Pljevlja Rudnik uglja Termoelektrana Vlada Crne Gore\nPredhodni članakVladina studija pokazuje da ce struja porasti cetiri puta\nSlijedeći članak Pljevlja II isplativ samo uz kreativno računovodstvo


Nakon podizanja konaka svojoj ženi Ljubici u centru Beograda, knez Miloš je odlučio da za sebe podigne konak daleko od gradskog jezgra. Odluka je pala na Topčider.\nOvaj predeo dobio je ime od turske reči i znači tobdžijska dolina, a označava mesto na kome su Turci lili topove za napad na Beograd. Izgradnja Konaka kneza Miloša pokrenula je uređenje topčiderskog predela i podizanje brojnih građevina oko samog Konaka.\nZa izgradnju je bio zadužen neimar Hadži Nikola Živković koji je uspeo da posao završi od 1831. do 1833. godine. Ovaj objekat po svojim arhitektonskim odlikama takođe je na prekretnici između balkanske graditeljske tradicije i srednjoevropske arhitekture. I pored toga svojim izgledom nadmašivao je čak i novosagrađeni konak kneginje Ljubice. Iste godine dovršena je i Topčiderska crkva, a do 1836. godine izgrađena su i druga topčiderska zdanja - kasarna, tabakana, mehana i magacin. Uporedo sa ovim radovima otpočelo je uređivanje topčiderskog parkovskog kompleksa, prve oblikovane parkovske površine u Srbiji, uređene od strane čeških vrtlara. Tada su oko Konaka posađeni platani koji su i do danas sačuvani i zaštićeni su kao prirodna retkost.\nKnez Miloš je poslednje godine života proveo u Konaku gde je i umro 1860. godine. Konak je nakon toga dugo godina bio vladarski dvor Kneževine Srbije, a danas nakon nekoliko restauracija zgrade, pripada Istorijskom muzeju Srbije.


Organizacija društvenog aktivizma » Novosti iz prošlosti\nTrećina građana Srbije ne zna šta se desilo u Srebrenici, 40 odsto ne zna ko je bombardovao Dubrovnik, 50 odsto ne zna šta se desilo u Ovčari, 60 odsto šta u Medačkom džepu, dok 73 odsto građana Srbije ne zna šta se desilo sa Bošnjacima iz Sjeverina, pokazuju rezultati istraživanja „Novosti iz prošlosti“ Beogradskog centra za ljudska prava.\nIstoričar Dubravka Stojanović predstavila je deo istraživanja koji se bavi time kako građani Srbije vide druge narode, odnosno kako preko „slike drugih“ vide sami sebe.\nSkoro 54 odsto građana Srbije ne zna da su Engleska i Francuska bile saveznice Srbije u Prvom svetskom ratu, naglasila je Stojanović i dodala da 27 odsto ispitanika misli da su saveznici Srbije tada bile Grčka i Rusija.\nPrema njenim rečima, 62 odsto ispitanika misli da Hrvatska nije postojala kao država u srednjem veku, a samo 19 odsto zna da je i Crna Gora stekla svoju nezavisnost na Berlinskom kongresu.\nViše od 40 odsto je odgovorilo da je Crna Gora stekla nezavisnost 2006. godine, dodala je Stojanović.\nIstoričar Olga Manojlović Pintar naglasila je da 91 odsto ispitanika vidi SFR Jugoslaviju kao sinonim za bolji život, stabilnu i uglednu državu.\nPintar je dodala da Josipa Broza Tita većina građana vidi kao najznačajniju ličnost Srbije, ali da sa druge strane skoro 50 odsto ispitanika smatra da je stvaranje Jugoslavije bila greška.\nKada smo građane pitali o odgovornosti za raspad Jugoslavije, rekla je Pintar, 50 odsto građana smatra da je odgovornost na međunarodnoj zajednici, trećina da je odgovornost na političarima, četvrtina na republičkim rukovodstvima, dok je osam odsto reklo da je odgovornost na samim građanima.\nPintar je istakla da su građani na pitanja iz novije istorije uglavnom odgovarali sa „ne znam“, što se može protumačiti da je u toku proces suočavanja sa zločinima i ratovima devedesetih godina.\nIstraživanje je sprovela agencija Stratedžik marketing, uz finsniranje Evropske unije, u martu 2010. godine, na reprezentativnom uzorku od 1.086 ispitanika, starijih od 18 godina.\nSvetlana Logar istakla je da je 74 odsto ispitanika znalo do 50 odsto odgovora, dok je svega 26 odsto znalo više od 50 odsto odgovora na pitanja. (FoNet)


Počinje se kompletnim premeravanjem postojećeg stanja prostora. Uzimanje svih potrebnih mera (visina, dužina, širina prostorija, dimenzije zidova, svih otvora…) radi izrade postojećeg stanja projekta. Po potrebi prostor se i fotografiše ako postoje specifični detalji.\nPostojeće stanje jeste zatečeno stanje vašeg prostora (stana, kuće, lokala, kupatila…) sa postojećom namenom površina, pozicijom prostorija, zidova, prozora, vrata, struje, vode… Podložno je promenama, radi bolje organizacije samog prostora, novog dizajna, bolje funkcionalnosti ili zbog promene namena samog prostora.\n3. Ruši se zida se\nPre nego sto se počne sa izradom novoprojektovanog stanja, sagledava se mogućnost pomeranja, obziđivanja, nadziđivanja u samom enterijeru.\nOvim dajemo mogućnost da se pomeranjem pregradnih zidova dobije funkcionalniji prostor (poveća kvadratura prostorija ili smanji, pomere sobna vrata, proširi hodnik i sl.) u zavisnosti kakve su vaše potrebe i naravno koliko intervencija nam omogućava sam enterijer.\nZatim se prelazi na izradu dela projekta koji sadrži novonastalu situaciju (nova namena površina, nove pozicije prostorija, zidova, vrata…) u vašem prostoru, gde arhitekta, imajući u vidu vaše potrebe i želje, kreira što funkcionalniji prostor.\nOvaj deo projekta ne bi mogao biti urađen da nema novoprojektovanog stanja (nova namena površina, nove pozicije prostorija, zidova,vrata…) jer je to osnov za izradu dispozicije nameštaja i namene prostorija.\nSastavni deo projektne dokumentacije gde se uz tačnu kvadraturu sa datim opisima ucrtava tip obloge poda koja će se koristiti u enterijeru (parket, pločice, mermer, brodski pod, epoksid…).\nSastavni deo projektne dokumentacije gde se uz tačnu kvadraturu sa datim opisima ucrtava tip obloge zida koja će se koristiti u enterijeru (akrilna boja, poludisperzija, pločice, zidna tehnika, gips…).\nSastavni deo projektne dokumentacije gde se uz tačnu kvadraturu sa datim opisima ucrtava tip obloge plafona koja će se koristiti u enterijeru (gips plafon, mineralni plafon, lamperija, akrilna boja, poludisperzija…). Ako je u pitanju spušten plafon dodaje se i izvođački deo projektne dokumentacije potrebne za izvođača.\nKompletan izvođački deo projekta (vode i kanalizacije) koji podrazumeva tačnu poziciju razvoda vode (dovod i odvod) u kupatilu i kuhinji. U ovom koraku određuje se pozicija tuš kabine, sanitarija i slavina.\nU ovom delu projekta prezentuje se svaka prostorija zasebno, što podrazumeva njenu dispoziciju i namenu sa svim detaljima (nameštaj, rasveta, dekor…) i opisima, preseke (izglede) takođe sa svim detaljima i opisima.\nDeo projekta koji se odnosi na elemente enterijera koji se prave po meri, kao sto je nameštaj (kuhinja, plakari, kreveti…) kao i detalji koje arhitekta smatra da su potrebni iz estetskih ili funkcionalnih razloga (oblaganje zidova, stepenista, stubova…). Prezentovano u tri projekcije sa kompletnim opisima korišćenih materijala.\n3D model ili perspektivni prikaz enterijera predstavlja finalnu vizualizaciju vašeg prostora. Kroz 3D modele (foto – realni prikaz) tačno se vidi kako će izgledati vaš novoprojektovani prostor (stan, kuća, lokal…). Ovde se prikazuje najreprezentativnija prostorija vašeg enterijera.\nCena glavnog projekta: Preporučena cena po kvadratu je 40 €/m² za ceo stan, za kupatilo ili delove stana preporučena cena je 100 €/m², dok je velike objekte oko 20 €/m²


Konstrukcija značenja društvenih mreža: deljenje i brendiranje • Škola digitalne pismenosti\nNa prošlom predavanju koristili smo izraze „deljenje“ i „brendiranje“ da bismo opisali šta rade istraživači kada objavljuju i umrežavaju se na internetu i društvenim mrežama. Sada treba da kritički razmotrimo implikacije tih izraza u kontekstu društvenih mreža. Sa usponom društvenih mreža (social networking sites) sredinom prve decenije 21. veka ove reči postale su najčešće u konstrukciji značenja aktivnosti korisnika mreža. Poglavlja iz dve knjige pomoći će nam da razumemo kako se to desilo, koje prakse ti izrazi označavaju i kakve su njihove vrednosne asocijacije.\nSociolog Nicholas A. John u knjizi “The Age of Sharing” preduzima analizu upotrebe i asocijacija reči “sharing”, koristeći material iz Google Books Projecta i korpus analizu izvora na američkom engleskom. On pokazuje da je fraza „Sharing is caring“ počela da dobija na popularnosti u jeku američke kontrakulture krajem 1960-ih i da je njena upotreba od tada stalno u porastu. Topla i prosocijalna konotacija deljenja vidljiva je u primerima koje autor daje – knjige o Care Bears, uz dugu kao simbol mira i harmonije. Značenje deljenja kao komunikacije pojavilo se pre stotinak godina i obeležilo je “terapeutsku kulturu” 20. veka. Govor o svojim osećanjima ili izražavanje emocije, kao nešto što otkriva autentičnu ličnost, osnova je na kojoj se zasniva i utisak o realnosti „reality“ televizijskog žanra. Ali, kada neko sa nama podeli svoje znanje i iskustvo u formi proizvoda od kojeg zarađuje, da li je deljenje prava reč koja opisuje to što on radi, i da li je „topla“ konotacija brige za njegovu publiku zapravo opravdana? – pita se John.\nU poglavlju 3 „Sharing and the Internet” autor analizira kako je deljenje postalo opšte mesto u predstavljanju društvenih mreža i sinonim za učešće na njima. Deljenje uključuje i distribuciju sadržaja i komunikaciju sa mrežom korisnika, posebno izražavanje stavova i osećanja, i zadržava jaku pozitivnu asocijaciju sa brigom. John locira trenutak u kome je deljenje postalo dominantna metafora uz pomoć koje su društvene mreže počele da se izražavaju o sebi. U tome je posebno mesto imao Facebook, koji je 2006. godine promovisao način deljenja sadržaja sa drugih sajtova preko “share” opcije. Povezivanje interneta sa deljenjem nije bilo uvek tako izraženo. Rani teoretičari i korisnici interneta, kao što su utopisti, među koje John svrstava i Rheingolda, uz internet su vezivali prosocijalna značenja, u vezi sa virtuelnim zajednicama i kolaboracijom. Nije se govorilo o deljenju, iako sada izgleda da je to oduvek bio slučaj, nego se o radu na internetu mislilo više kao o vrsti darivanja (gifting).\nZnačenje deljenja na društvenim mrežama je komunikativno, jer se ne raspodeljuju resursi, već se dele informacije o sebi. Međutim, to deljenje, kako tvrdi Facebook, vodi svetu koji je “otvoren” i “povezan” – treba deliti i ne živeti u izolaciji. Asocijacija učestvovanja sa brigom i nesebičnim ponašanjem korisna je mrežama, jer je njihov cilj da korisnike što duže zadrže i angažuju u što većem broju interakcija sa drugim korisnicima, sadržajem na sajtu i na drugim sajtovima koji imaju “share” dugme. Biznis model mreža zasniva se na tome da oglašivačima prodaju podatke o aktivnosti korisnika, što u svojim pravilima korišćenja mreže, kako primećuje John, takođe nazivaju deljenjem (informacija). Tako, po ovom autori, one zamagljuju komercijalnu prirodu svog delovanja.\nU knjizi “Status Update: Celebrity, Publicity, and Branding in the Social Media Age” Alice E. Marwick predstavlja rezultate etnografskog istraživanja self-branding preduzetnika, koji koriste društvene mreže da bi se pozicionirali na sceni i zaradili u svetu internet biznisa u San Francisku. Autorka ne piše o pravim selebritijima, nego o preduzetnicima u ekonomiji društvenih mreža, koji neumorno proizvode i promovišu sadržaj i rade na sticanju što više pratilaca.\nWeb 2.0 omogućio je pristup ličnom oglašavanju većem broju ljudi, a projektima self-brendinga pogoduje i ekonomska klima, u kojoj vlada nestabilnost zaposlenja i promoviše se individualno preduzetništvo. Autorka u poglavlju 4 “Self-branding: The (Safe for Work) Self” piše da ovakav rad na sebi podrazumeva da se prema sebi odnosimo kao proizvodu koji treba prodati poslodavcima i da je u skladu sa neoliberalnim konceptom subjekta. Ideologija brendinga omogućava da se odgovornost za ekonomsku nesigurnost prebaci na pojedince, tako da oni koji ne uspeju na tržištu mogu da budu optuženi da se nisu dovoljno trudili i bili dovoljno preduzetni. Dok će samo retki preduzetnici koji grade svoj brend na društvenim mrežama uspeti da obezbede prihode na taj način, Marwick ističe da je način razmišljanja sveprisutan u karijernom savetovanju.\nBranding i sharing koegzistiraju u konstrukciji značenja društvenih mreža, na kojima istovremeno treba da budemo autentični i da prezentujemo svoj režirani identitet u skladu sa zahtevima tržišta. Arhitektura društvenih mreža jedan je od faktora, ali ne i jedini faktor koji pogoduje tome da deljenje i brendiranje postanu privilegovani načini na koje je konstruisana aktivnost korisnika mreža. Ovu konstrukciju i prakse koje joj odgovaraju treba razmatrati u kontekstu dominantne racionalnosti koja usmerava naše ponašanje i restrukturisanja ekonomskih i društvenih odnosa u vreme društvenih mreža.


Autor KucniLekar\t OdJul 13, 2019\nČaj od lista oraha sadrži tanine (poput onih iz zelenog i crnog čaja) i kao njihov izvor odličan je u borbi sa dijarejom – ove materije deluju tako što “skupljaju tkiva” – duž celog digestivnog trakta sprečavaju prevelik izlazak tečnosti i čuvaju nas od dehidracije kod proliva.\nUpravo zbog tanina imamo osećaj skupljenih i suvih usta kada pijemo taninske čajeve – isto dejstvo imaju na sve sluzokože\nOvaj čaj sadrži i mali procenat vitamina C, no kako se on gubi na 60 stepeni, dobar dodatak čaju bi bilo nekoliko kapi limuna, kako će vitamin C smanjiti ometajuće dejstvo tanina na apsorpciju gvožđa (o ovome treba voditi računa u slučaju anemije, zdravi ljudi manje su ugroženi malapsorpcijom Fe zbog tanina).\nNaše bake su čaj od lista zelenog oraha koristile i kako bi očistile krv, podstakle metabolizam, dobile energiju, ali su ga upotrebljavale i kao tonik za kožu, te za čišćenje rana i ranica.\nČaj od lista oraha takođe se koristi kod preteranog znojenja. Tada treba piti od dve do tri šolje čaja neko vreme, te napraviti pauzu. U iste svrhe ovaj čaj se koristi i za spoljnu upotrebu, a takva upotreba preporučuje se u narodnoj medicini i protiv opadanja kose.


Lončar zatresao mrežu Real Sociedada - Sportske.ba\nLončar zatresao mrežu Real Sociedada\n3 Decembra, 2020 22:33\nRijeka u petom kolu Evropa lige vodi sa 1:2 protiv Real Sociedada.\nMrežu tim iz San Sebastijana u 72. minuti zatresao je bh. reprzentativac Stjepan Lončar.\nPored ovog gola, Lončar je ove sezone u Evropa ligi upisao i jednu asistenciju.\nPogodak pogledajte OVDJE\nDijamant nastavio golgetersku seriju: Majstorija Džeke protiv Young Boysa\nTalentovani Muhamed Tinjak: Uzor mi je Vladan Kovačević\nRijeka savladala Osijek u derbiju HNL-a\nMuhamed Bešić nakon dugo vremena zaigrao kao starter, Ferencvaros remizirao\nBosanac do Bosanca: Ćivić, Lončar i Bešić nastupili u novoj pobjedi svoje ekipe


Prizma identiteta brenda je poznati marketinški model, koji se naziva i Kapfererova prizma identiteta marke. To je heksagonalna prizma koja predstavlja povezanost šest ključnih elemenata koji čine identitet brenda. Ona daje ogroman doprinos našem razumevanju uloge storytellinga u brendiranju i pruža neophodnu pomoć preduzećima koja žele da ojačaju svoj brend,…\n8 KORAKA ZA MARKETING VAŠEG POSLOVANJA\n1. ISTRAŽITE TRŽIŠTE Istraživanje tržišta je ključni deo razvoja vaše tržišne strategije. Ono je korisno radi prikupljanja informacija koje vam pružaju uvid u razmišljanje vaših kupaca, obrasce kupovine i lokaciju. Pored toga, istraživanje tržišta takođe vam može pomoći da napravite početnu prognozu prodaje, nadgledate tržišne trendove i pratite šta vaša…\nFacebook ima novu viziju: integraciju AR I VR na društvenim mrežama. U objavljenoj publikaciji, kaže se da se očekuje da će 74% svih preduzeća koristiti te tehnologije u naredne dve godine i da će globalna potrošnja porasti šest puta. Do sada ste se sigurno susreli sa pojmovima AR I VR,…\nKult selfija, posebno negovan na društvenoj mreži Instagram, pada u senku novog trenda – pokaži s kim si, umesto pokaži ko si. Da li je Instagram dobio opasnog konkurenta koji već hara Amerikom? Nova društvena mreža „Poparazzi“, čiji je fokus takođe na fotografijama, debitovala je u Americi i za…\nIma li Mona Liza obrve? Kako nas naš mozak vara?\nNa ovo pitanje neki ljudi odgovaraju sa „da“, neki sa „ne“. Činjenica je da Mona Liza nema obrve, ni trepavice, što je još jedna stvar koja već godinama fascinira istraživače, pored njenog čuvenog osmeha i pogleda koji prati gledaoca, kao i mnogih drugih teorija koje prate ovo čuveno delo Leonarda…


Pregovori o pristupanju EU – Analiza nacionalnih pregovaračkih struktura\nPregovori o pristupanju EU – Analiza nacionalnih pregovaračkih struktura\tponedeljak, 17 oktobar 2011 12:44\tCentar za demokratsku tranziciju je u septembru 2011. započeo sa realzacijom projekta „Pristupni pregovori sa EU – Analiza nacionalnih pregovaračkih struktura".\nIstraživački centar CDT-a sproveo je komparativnu analizu pregovaračkih struktura u osam zemalja koje su u 2004. godini postale dio Evropske unije (Mađarska, Češka, Slovenija, Poljska, Estonija, Letonija, Kipar, Slovačka). Takođe, analizirali smo i pregovaračke strukture Republike Hrvatske, kao zemlje Zapadnog Balkana koja je prošla kroz proces pregovaranja i sada je na pragu priključenja Evropskoj uniji.\nFokus ovog istraživanja bio je na sastavu, ulozi i organizaciji struktura uključenih u proces pristupnih pregovora sa Evropskom unijom, s posebnim akcentom na ulogu Parlamenta i civilnog sektora. Analizom najboljih praksi nastojali smo doći do rješenja koja bi koristila Crnoj Gori u budućim pregovorima.\nU svrhu ovog istraživanja dizajniran je poseban upitnik koji se sastojao od oko 100 pitanja i 60 potpitanja, kao i manji upitnik sa 43 posebno odabrana pitanja, koji se slao na relevantne e-mail adrese tj na adrse vlada, parlamenata i stručnjaka iz civilnog sektora, iz zemalja koje su bile u fokusu istraživanja.\nUpitnik je bio podijeljen u pet poglavlja: Koordinacija politika, Politička koordinacija, Proceduralni aspekti koordinacije, Uloga Parlamenta u procesu pregovaranja sa Evropskom unijom i Uloga civilnog sektora u procesu pregovaranja. Pitanja su sastavljena uz pomoć najrelevantnije literature iz ove oblasti, kao i sagledavanjem realnih potreba Crne Gore u predstojećem periodu.\nUpitnik se popunjavao podacima dobijenim od pomenutih konatakata, kao i internet izvorima koji se odnose relevantne web sajtove i na najbolje radove iz ove oblasti.\nNakon detaljne analize izveli smo zaključke o tome koja su to najvažnija pitanja koja treba da se razmotre kako bi se formirao što bolji pregovarački model, koji bi omogućio efikasne i transparentne pregovore.\nNa samom početku ostvarena je saradnja sa Dr. Martinom Brusisom, profesorom na Univerzitetu u Minhenu, čiji su radovi jedni od najrelevantnijih u ovoj oblasti, koji je ujedno i mentor u realizaciji projkta.\nU okviru projekta planira se izdavanje stručne publikacije sa rezultatima istraživanja, organizovanje javnih debata na ovu temu, kao i organizovanje regionalnog okruglog stola koji će uključiti stručnjake iz Crne Gore i inostranstva. Takođe, na kraju projekta, biće objavljene preporuke koje će nakon toga biti poslate na svim relevantnim državnim institucijama i zvaničnicima, kao i svim zainteresovanim stranama (NVO-ima, političkim partijama itd.)\nProjekat je finansiran od strane Ambasade kraljevine Holandije.


On je govoreći za tv Prva o stanju u bolnicama rekao da je u odnosu na kraj prošle godine pritisak manji, pa se bolnice koje su bile u kovid sistemu sada izlaze i vraćaju se redovnim poslovima.\nDr Janković kaže da nije smanjena virulencija virusa, te je i dalje važno da ostanu mere na snazi.\n- Virus svuda gde ima prostora koristi priliku da prodre. Zato je važno da se izbegavaju okupljanja - kaže on.\nVakcinacija i zaražavanje, ruku pod ruku\n- Nažalost, paralelno sa vakcinacijom teče i zaražavanje. Zaštitni imunitet koji pratimo ostaje onima koji su vakcinisani, ali i onima koji su preležali bolest. Nama je cilj da što više ljudi stekne imunitet vakcinom, a ne preležanom bolešću, jer tako sprečavamo da bolest naudi ljudima - kaže Janković, i dodaje da minimum mesec dana nakon preležanog kovida neko može da primi vakcinu.\nRazlog tome je kako kaže to što ćelije neće prepoznati vakcinu kao zaštitu.\nNa pitanje da li je poželjno stalno proveravati antitela nakon vakcinacije, Janković kaže da nije uvek poželjno.\n- Antitela nisu jedino što štiti, saao su najlakše proverljiva. Kod nekog se neće pokazati - objašnjava naš imunolog.\nGovoreći o neželjenim reakcijama Janković kaže da je ALIMS prijavio 80, ali velika većina su blage reakcije, samo tri su klasifikovane kao teže, ali ni one nisu bile sa ozbiljnim posledicama.\n- Sve tri ozbiljnije su se završile bez ikakvih posledica, samo su klasifikovane kao teže - kaže dr Janković.\n*U prvoj verziji teksta nenamernom greškom redakcije nepotpuno je preneta izjava dr Jankovića. Dr Janković je rekao: "Nama je cilj da što više ljudi stekne imunitet vakcinom, a ne preležanom bolešću, jer tako sprečavamo da bolest naudi ljudima", a u prethodnoj verziji teksta napisano je da je rekao: "Nama je važnije da se imunitet dobije vakcinacijom, jer tako sprečavamo da neko zarazi drugog".


Holandija: Makedonija u EU – bez Albanije! – Balkanekspresrb.rs\nHolandija: Makedonija u EU – bez Albanije!\n18/11/2019 Off By BERB\nAmbasador Holandije u Skoplju Dirk Jan Kop izjavio je da njegova zemlja trenutno vidi mogućnost da Severna Makedonija počne pregovore sa EU, ali ne i Albanija.\n“Trenutne procene vode ka poziciji da vidimo mogućnosti za Severnu Makedoniju da počne pregovore, a takvu mogućnost još ne vidimo za Albaniju”, rekao je on u intervjuu u emisiji “360 stepeni” na makedonskoj televiziji Alsat M.\nNa pitanje šta ako u razgovorima među zemljama EU deo njih bude insisitrao na zajedničkoj odluci za dve zemlje i da li će u tom slučaju Severna Makedonija postati žrtva nesaglasnosti, Jan Kop je rekao da je teško da se špekuliše o pregovaračkim pozicijama drugih zemalja članica EU, ali da je pozicija Holandije jasna.\n“Naša pozicija je jasna – oduvek smo govorili da procenjujemo poziciju za svaku zemlju prema tome šta je postigla i to je naš prerogativ. Imamo naše poglede o tome koje korake određena zemlja kandidat treba da preduzme da bi postala članica EU i to postojano govorimo – da je reč o procesu baziranom na dostignuću, strogom i fer procesu”, rekao je Jan Kop.♦\nAgencije /Foto: Shutterstock\nTagsEU Holandij Jan Kop Severna Makedonija\nMaksim Samorukov: Rusija Srbiji neće biti toliko privlačna posle rešenja Kosova!\nKosovo- Niko nema dovoljno glasova da formira Vladu – slede novi izbori?


ZAŠTITNIK GRADJANA U PREŠEVU I BUJANOVCU - JUGPRESS\nZaštitnik gradjana Saša Janković boravio je u dvodnevnoj poseti jugu Srbije, o čemu su mediji selektivno obavešteni a Regionalna in formativna agencija JUGpress uopšte nije dobila poziv za sastanak sa njim koji je bio organizovan u Bujanovcu. Poziv nije dobilo ni udruženje gradjana Centar za demokratiju i razvoj juga Srbije, koje je osnivač JUGpressa i godinama sprovodi projekte upravo u Bujanovcu i Preševu.\nIzveštaj o boravku Jankovića, o kome nismo obavešteni, prenosimo u integralnoj verziji sa sajta Zaštitnika gradjana.\nDrago mi je što mogu da konstatujem da na području Preševa i Bujanovca nakon događaja u Makedoniji nema pojačanih tenzija, pa čak ni porasta težih krivičnih dela, izjavio je zaštitnik građana Saša Janković nakon sastanka sa poslanicima Narodne skupštine iz Preševa i Bujanovca, Šaipom Kamberijem, Nenadom Mitrovićem i Rizom Halimijem.\nZaštitnik građana sa saradnicima je u dvodnevnoj poseti Preševu i Bujanovcu, tokom koje je predviđen niz razgovora sa lokalnim zvaničnicima i građanima, kao i niz kontrolnih poseta organima javne vlasti. On je nakon sastanka sa poslanicima rekao da nije čuo primedbe na ponašanje žandarmerije i policije i naglasio da je veoma važno da državni organi na profesionalan način obavljaju svoje poslove.\nSaša Janković je pozvao lokalne medije i nevladine organizacije da budu aktivniji u borbi za ostvarivanje ljudskih i građanskih prava i da ohrabruju građane da se obrate Zaštitniku građana u slučajevima kada smatraju da su organi javne vlasti prekršili neko njihovo pravo.\nNa sastanku sa predstavnicima nevladinih organizacija i medija je konstatovano da je poseban problem na području Bujanovca i Preševa prijava boravišta budući da građani koji duže odsustvuju, a odlazak nisu prijavili nadležnim organima, imaju problema sa prijavom boravka. Stoga je Saša Janković naglasio da je veoma bitno da građani poštuju propise. Predstavnici medija su ukazali na mogućnost da u medijima koji čekaju privatizaciju veći broj novinara ostane bez posla.\nPoziv da se dostavi dokumentacija o nedoslednoj primeni manjinskog jezika\nPredsednik Nacionalnog saveta albanske nacionalne manjine Jonuz Musliju i načelnik opštinske uprave Bujanovca Nasim Redžepi rekli su danas u razgovoru sa zamenikom zaštitnika građana Robertom Sepijem i njegovim saradnicima da u praktičnoj primeni prava na upotrebu jezika manjina u Bujanovcu ima dosta problema.\nNema dovoljno prevodilaca za albanski jezik, a manjinski jezik se ne primenjuje dosledno ni pri upisu u matične knjige rođenih.\nRobert Sepi i njegovi saradnici ponudili su Muslijuu i Redžepiju da se obrate Zaštitniku građana i dostave kompletnu dokumentaciju o problemu sa kojim se suočavaju kako bi se unapredilo stanje u ovoj oblasti.\nPostoje izgledi da se postigne dogovor o proceni broja pripadnika albanske nacionalne manjine\nZaštitnik građana Saša Janković izjavio je danas da postoje izgledi da se postigne dogovor o proceni broja pripadnika albanske nacionalne manjine na jugu Srbije, čiji pripadnici su bojkotovali prošli popis stanovništva. Janković je novinarima po završetku dvodnevne posete Preševu i Bujanovcu rekao da bi takav dogovor mogao da bude realizovan do kraja ovog meseca i da je veoma važno da se napravi procena broja pripadnika manjine.\nOn je izrazio zadovoljstvo zbog toga što je tokom posete i niza sastanaka koje je imao sa predsednikom Koordinacionog tela Vlade Republike Srbije za opštine Preševo, Bujanovac i Medveđa, predstavnicima lokalnih vlasti, medija i nevladinih organizacija, niko nije kao poseban problem isticao međunacionalne odnose. U ove dve opštine, kao i u drugim delovima Srbije, preovlađuju ekonomski i socijalni problemi, dodao je on.\nZaštitnik građana je rekao da se nada da će uskoro biti pronađeno odgovarajuće rešenje za dva spomenika za koja su zainteresovane srpska i albanska zajednica i da će za te spomenike biti određena lokacija, prihvatljiva za sve.\nJanković je naglasio da je za Preševo veoma važno da porodilište u tom gradu što pre proradi u punom kapacitetu i izrazio nadu da će taj problem biti uskoro rešen.\nZamenik zaštitnika građana Robert Sepi je rekao da je konačno pronađeno rešenje za finansiranje Saveta albanske nacionalne manjine i da će se time otvoriti put za rešavanje čitavog niza problema, uključujući i imenovanja predstavnika u školskim odborima i savetima roditelja.\nVeliki broj škola na području Bujanovca i Preševa i dalje ima uprave u v.d. stanju. “Škole nisu mesto za vođenje politike a uprave škola moraju da imaju pun kapacitet kako bi se u potpunosti posvetile svom poslu i dobrobiti dece, rekao je Saša Janković.


Izvor: VOA, 02.Jul.2020, 20:41\nVlada Srbije će na sednici u petak doneti nove restriktivne mere za Beograd zbog loše epidemiološke situacije, najavio je u intervjuu za Radioteleviziju Srbije predsednik Aleksandar Vučić. On je istakao da prestonica Srbije trenutno ima najveći problem sa korona virusom, odnosno da se 82,5 odsto zaraženih nalazi u glavnom gradu, zbog čega se smatra žarištem. Kako je rekao, u naredne dve nedelje biće ograničen rad noćnih klubova, splavova i kafića koji nemaju bašte od 23 sata do 6 ujutru. Vučić je rekao da će studentski domovi biti zatvoreni. Nakon te objave studenti koji žive u nekoliko beogradskih domova organizovali su proteste - tražeći poništavanje te odluke. Poručujući "Nećemo kući" studenti su se okupili na Trgu Nikole Pašića ispred zgrade Skupštine Srbije. Kako je javila agencija Fonet saobraćaj pred Parlamentom, tokom protesta, bio je obustavljen. Tokom protesta studenti su tražili prisustvo ministra prosvete Mladena Šarčevića - a za petak u deset časova ujutru najavili su protest na beogradskom Studentskom trgu. Radiotelevizija Srbije objavila je prethodno informaciju da će studenti ostati u domovima uz posebne epidemiološke mere, što je, kako je ukazano, odlučeno nakon razgovora predsednika Srbije Aleksandra Vučića sa predstavnicima studenata. Nije, međutim, precizirano kada se dogodio njihov susret - niti ko je u tim razgovorima predstavljao studente. Takođe, nije pojašnjeno šta bi mogle predsdstavljati posebne epidemološke mere. Učesnici protesta pred Skupštinom Srbije negirali su da je sa Aleksandrom Vučićem postignut bilo kakav dogovor. "Ako ne nosite masku, platićete kaznu" Okupljanja u zatvorenom prostoru biće ograničena na stotinu ljudi, dok je napolju dozvoljeno okupljanje najviše 500 ljudi, rekao je predsednik Srbije i istakao da "utakmice nisu bile toliki problem koliko se mislio jer su se igrale napolju". Od ponedeljka će se u Beogradu naplaćivati kazne onima koji u tržnim centrima i gradskom i međugradskom prevozu ne nose maske, u iznosu od pet ili šest hiljada dinara, najavio je Vučić. Maske su odlukom Kriznog štaba obavezne u svim zatvorenim prostorijama u Beogradu. "Ako neko želi, ima pravo da bude neodgovoran za sebe, a neka ne bude za druge. To je način da sačuvamo živote ljudi", rekao je Vučić. Vučić kaže da će se sačekati "tri četiri dana da se vidi da li ima rezultata", a ako ih ne bude, ići će se na dalje mere. "Da sam odlučivao sam, uveo bih sedmodnevni policijski sat i zatvorio bih Beograd. Ja sam rekao epidemiolozima da ću da poštujem ono što kažete, ali kao što svi građani imaju mišljenje, i ja sam rekao svoje, iako ga nisam proveo u delo iako to mogu", rekao je predsednik Srbije. "Izbori bili bezbedni, loša poruka sa postizbornog slavlja SNS" Vučić je demantovao da izbori 21. juna nisu bili bezbedni, uprkos tome što su i epidemiolozi poput Predraga Kona rekli da je epidemiološka situacija bila nepovoljna. „Znate li ikoga ko se zarazio na izborima? Na izborima je sve sprovedeno perfektno, bilo je bezbedno...Na biračkom mestu se niko nije zarazio, nije bilo tehnički moguće da se zarazite“, kazao je Vučić. Na pitanje kakvu su poruku poslali članovi SNS kada su u izbornoj noći slavili bez poštovanja mera i nenošenja maski, Vućić je rekao da je „poruka loša i da je on kriv“. Predsednik Srbije nije želeo da odgovori na pitanje da li se testirao na koronavirus, a njegovi saradnici poput predsednice Skupštine, minsitra odbrane i direktora Kancelarije za KiM su pozitivni na virus. Kazao je i da ne deli mišljenje epidemiologa i člana Kriznog štaba Branislava Tiodorovića da nije trebalo dozvoliti da se igraju utakmice i da „sada sve dolazi na naplatu“. Predsednik je istakao da su epidemiolozi govorli da je manja mogućnost zaraze napolju, a da su na derbiju Crvene Zvezde i Partizana navijači Partizana možda bili u riziku jer su imali razloga za slavlje. Smatra da su za porast broja zaraženih zaslužna slavlja i mature i proslave u zatvorenom prostoru. Nije konkretno odgovorio na pitanja u vezi sa podacima iz izveštaja BIRN-a koji pokazuju da je broj umrlih i zaraženih bio veći nego što je zvanično prikazan. „O Kosovu pregovaramo sa Zapadom, ne sa Albancima“ Predsednik kaže da će Srbija u dijalogu sa Prištinom štititi nacionalne i državne interese i da ne želi da bude krivac za nepostojanje dijaloga, ali da je „jasno da se pregovara sa Zapadom, a ne sa Albancima“. On je rekao da već sedam godina unazad ima pritisaka da se pravno obavezujući sporazum sa Kosovom postigne do kraja godine. Kaže i da su ga svi napadali zbog rešenja koje je predlagao za Kosovo, iako nije rekao šta je sadržao njegov predlog. „A da priznamo nezavisno Kosovo, to zaboravite“. Predsednik Srbije ističe da da evropski put Srbije može i biti zaustavljen ako ne bude dogovora sa Kosovom. Još se ne zna sastav Vlade Na pitanje da li bi više voleo da ima ozbiljniju protivtežu u parlamentu, Vučić je odgovorio da je „njegov cilj uvek najbolji mogući rezultat“ i da su ovi izbori bili „najdemokratsikiji. SNS je na parlamentarnim izborima 21. juna osvojila 60,68 odsto glasova, odnosno 189 mesta u Skupštini. Vlada će, kako kaže Vučić, biti formirana pre ustavnih rokova, ali se još ne zna njen sastav vlade. Predsednik Srbije je rekao da je Ana Brnabić bila „sjajan premijer“, a za ministra policije Nebojšu Stefanovića, koji je retko viđen u javnosti u poslednje vreme, kaže da „na njega računa“, iako ne zna da li će biti u Vladi.\nRadio Televizija Vojvodine: AKTUELNO: Zaraženo još 309 ljudi, umrlo 11, usvojene nove mere, vanredna situacija u Beogradu, Čačku, Šapcu i Arilju\nNajava zatvaranja studentskih domova: Oni koji nisu iz Beograda nece biti u Beogradu!\nIzvor: PrviPrviNaSkali.com, 02.Jul.2020\nPredsednik Srbije Aleks&ar Vucic je rekao da ce Vlada doneti odluku da na dve nedelje zatvori nocne klubove, splavove, kafice koje nemaju baste u periodu od 23h do 6 ujutro, kao i da ce svi studentski domovi u Beogradu biti zatvoreni. .Vucic je rekao da je najveci problem Beograd, odnosno da je 8..\nIzvor: Press, 03.Jul.2020, 10:39\nU Beorgadu je upravo proglašena vanredna situacija. . Foto:blic. Da će se to desiti danas, najavio je jutros gradonačelenik Beograda Zoran Radojičić, a zbog pogoršane epidemiološke situacije izazvane korona virusom.. Danas...


SAOPŠTENJE: Ministarstvo zdravlja pripremilo Smjernice za zaštitu djece i adolecenata od nasilja, zlostavljanja i zanemarivanja\nDatum objave: 25.11.2019 14:52 | Autor: PR služba\nCrna Gora je jedna od prvih zemalja svijeta koja je, izradom smjernica, usaglasila okvir odgovora zdravstvenog sistema u slučajevima nasilja, zlostavljanja i zanemarivanja djece i adolescenata. Ovo je danas saopšteno na konferenciji, koja je, u organizaciji Ministarstva zdravlja, Svjetske zdravstvene organizacije i UNICEF-a, održana u Podgorici, a na kojoj su predstavljene Smjernice za postupanje pružalaca zdravstvenih usluga u cilju zaštite djece i adolecenata od nasilja, zlostavljanja i zanemarivanja. Osim u Podgorici, gdje je prezentacija održana za predstavnike domova zdravlja iz centralne regije, u utorak i srijedu biće organizovano predstavljane smjernica u Petrovcu i Beranama za zdravstvene ustanove na jugu u sjeveru Crne Gore.\n- Zdravstveni sistem, odnosno zdravstveni radnici, imaju značajnu i specifičnu ulogu u svim fazama zaštite djece od zlostavljanja i zanemarivanja: od prevencije preko otkrivanja i dijagnostike, pa do tretmana, praćenja i evaluacije. Jedan od osnovnih zadataka zdravstvenih radnika je senzibilizacija šire javnosti i stručnjaka drugih oblasti. Senzibilizacija i obavještavanje o problemima i potrebi zaštite djece od zlostavljanja i zanemarivanja može se realizovati na različite načine, a jedna od njih su i Smjernice za postupanje pružalaca zdravstvenih usluga u cilju zaštite djece i adolescenata od nasilja, zlostavljanja i zanemarivanja, kazala je dr Mevlida Gusinjac, generalna direktorica Direktorata za zdravstvenu zaštitu u Ministarstvu zdravlja.\nZdravstveni sistem, prema njenim riječima, ima značajnu ulogu u prevenciji svih onih situacija koje kasnije mogu biti izvor nasilja nad djecom. Veliki značaj imaju savjetovališta u zdravstvenom sistemu, a posebno ona koja se definišu kao specijalizovana savjetovališta za trudnice, savjetovalište za brak, pedijatrijsko savjetovalište, savjetovalište za adolescente.\n- Savjetodavni rad pedijatara u cilju pomoći roditeljima pri podizanju djece i zadovoljavanja njihovih razvojnih potreba, ima značajnu preventivnu ulogu. Takođe, sistematski pregledi djece mogu biti dobra prilika da se uoče početni znaci zlostavljanja i zanemarivanja, te se preduzimanjem odgovarajućih mjera koje se prvenstveno odnose na razgovor sa roditeljem, djecom ili školskim psihologom mogu spriječiti teži oblici ugrožavanaja djetetovog zdravlja i razvoja.\nIako se dužnost prijavljivanja slučaja u načelu odnosi na ustanovu koja se u okvirima svoje djelatnosti bavi zaštitom djece, obaveza je ljekara i ostalih zdravstvenih radnika da svaki slučaj zlostavljanja prijave nadležnim ustanovama, odnosno službama. Ovo je i profesionalna i moralna obaveza zdravstvenih radnika, naglasila je dr Gusinjac.\n-Izrada smjernica je potvrda da je prioritet crnogorskog zdravstvenog sistema ulaganje u prevenciju i zaštitu djece od zlostavljanja i zanemarivanja i dokaz opredijeljenosti Ministarstva zdravlja i Vlade Crne Gore da u kontinuitetu radi na jačanju zdravstvenog sistema, sa fokusom na primarnu zdravstvenu zaštitu i njene komponente, kao što su smanjenje rizika, rana detekcija slučajeva zlostavljanja i zanemarivanja i pružanje podrške kroz odgovarajuće programe, istakla je Mina Brajović.


U Hrvatskoj i Severnoj Makedoniji, gde su parlamentarni izbori održani kasnije nego u Srbiji, nove vlade već uveliko rade, a u Srbiji nije poznato čak ni ime mandatara.\n"Mislim da su u pitanju taktički razlozi Aleksandra Vučića kao predsednika, ne samo države nego i stranke (Srpske napredne stranke)", tako za Fejsbuk stranicu Radija Slobodna Evropa (RSE) Zašto? Stefan Surlić sa Fakulteta političkih nauka (FPN) u Beogradu objašnjava što ni posle više od dva meseca nema naznaka o formiranju nove Vlade Srbije.\n"I tehnički mandat vlade mu odgovara da se u međuvremenu bavi svim važnim pitanjima, posebno na međunarodnom planu i po pitanju Kosova u pregovorima sa Prištinom pod medijacijom Vašingtona i Brisela. Zato što na taj način niko ne postavlja pitanje zašto vlada nije aktivnije uključena u celokupan proces", ocenjuje Surlić.\nPredsednik Srbije Aleksandar Vučić izjavio je 7. septembra, nakon nove runde dijaloga Beograda i Prištine na visokom nivou u Briselu, da će čim bude formirana nova Vlada Srbije poslanici Skupštine biti upoznati sa razgovorima o Kosovu.\nDa će uskoro biti poznati članovi nove vlade, kao i da će biti promena u Nemanjinoj 11, gde je sedište Vlade Srbije, Vučić je obećao još 20. avgusta tokom gostovanja na TV Pink.\nPrethodno je poručio, takođe gostujući na TV Pink, da će Srpskoj naprednoj stranci (SNS), čiji je predsednik, predložiti dva koncepta za formiranje Vlade – prvi, prostu koaliciju sa jednom partijom i drugi, neku vrstu koncentracione Vlade, pa da se za 1,5 godinu ide na nove parlamentarne izbore. Priznao je da je bliži drugom konceptu, ali nije želeo da kaže o kojoj je partiji reč ako bi bio prvi koncept.\n"Deluje mi da će se više ići ka koncentracionoj vladi", kaže Surlić napominjući da termin koncentraciona vlada može samo uslovno da se koristi jer SNS ima apsolutnu većinu.\nIzborna lista Srpske napredne stranke osvojila je na izborima 21. juna 188 od 250 poslaničkih mandata u Skupštini Srbije i može komotno sama da formira vlast.\n"I u tu koncentracionu vladu bi ušle samo još dve liste parlamentarne. Eventualno, pretpostavljam, da će on uzimati neke aktere koji se nalaze van parlamenta i tako predstaviti da je reč o nekoj nacionalnoj, široj vladi", navodi Surlić.\nOkosnicu odlazeće Vlade Srbije čine Vučićev SNS i Socijalistička partija Srbije, ministra spoljnih poslova Ivice Dačića. Osim naprednjaka i socijalista, sada su u parlament ušli samo još Srpski patriotski savez, predsednika beogradske opštine Novi Beograd Aleksandra Šapića i manjinske stranke - Savez vojvođanskih Mađara, Stranka pravde i pomirenja-Demokratska partija Makedonaca, Albanska demokratska alternativa-Ujedinjena dolina i Stranka demokratske akcije Sandžaka.\n"Ali ako se odluči za takvu opciju (koncetracionu vladu, prim. aut.), onda je to iz razloga raspisivanja izbora na svim nivoima u vreme kada dođu na red izbori za predsednika države, da će on tada raspisati i izbore za parlament i lokalne", procenjuje Stefan Surlić sa FPN-a.\nKako protiče vreme od izbora utihnule su i spekulacije medija ko će se naći u novom sazivu Vlade. Sam Vučić je govoreći o formiranju vlade 29. avgusta, ponovo na TV Pink, rekao da "mnogi neće biti zadovoljni", ni unutar stranke koju vodi, "a kamoli na sveukupnom političkom nivou".\nAleksandar Vučić po Ustavu kao predsednik Republike predlaže Narodnoj skupštini kandidata za predsednika Vlade koji može da obezbedi izbor Vlade. Ali će kao lider stranke, koja je osvojila apsolutnu većinu, očito imati i presudnu reč u izboru i mandatara i novih članova vlade. Upitan da li očekuje kadrovske promene u Nemanjinoj 11, Stefan Surlić sa Fakulteta političkih nauka kaže da očekuje u pojedinim ministarstvima.\n"Mi sada možemo samo da nagađamo zato što se sva imena i predlozi nalaze kod jednog jedinog čoveka, to je predsednik Vučić, i samim tim mi nemamo ni predstavu koga bi on mogao za određene resore da postavi jer niko nije prezentovan kao ekspert i stručnjak koji bi mogao da zauzme resor za koji je već promovisan", navodi Surlić.\nOn ocenjuje da će se ponoviti već uobičajena i dobro poznata praksa da se na iznenađenje stručne javnosti, ali i šire društvene javnosti, biraju određeni kandidati za vrlo ozbiljne resore.\nKabinet premijerke Ane Brnabić je prva Vlada koja je u Nemanjinoj 11 od dolaska Srpske napredne stranke 2012, godine izgurala ceo mandat. Mandati ranijih vlada prekidani su vanrednim parlamentarnim izborima.


Hapšenja zbog uzgoja marihuane na organskoj farmi kod Stare Pazove - AgroSmart\nMinistarstvo unutrašnjih poslova Vlade Republike Srbije saopštilo je da je policija uhapsila P. K., odgovorno lice firme „Jovanjica“, u čijem vlasništvu je poljoprivredno dobro u blizini Stare Pazove na kojem je pronađena ilegalna laboratorija za proizvodnju marihuane u veštačkim uslovima.\nPripadnici policije su, po nalogu Tužilaštva za organizovani kriminal, na ovom poljoprivrednom dobru pronašli pomenutu ilegalnu laboratoriju i zaplenili 649,4 kilograma osušene marihuane i 65.581 stabljiku ove opojne droge u sirovom stanju, ukupne težine 3.954 kilograma.\nUhapšeni P. K. se sumnjiči za to da je počinio krivično delo neovlašćena proizvodnja i stavljanje u promet opojnih droga, kao i da je bio vođa organizovane kriminalne grupe koja se bavila uzgojem marihuane.\nSvi uhapšeni se nalaze u pritvoru, koji im je određen od strane nadležnog suda.\nProtiv osumnjičenog P. K. podneta je i krivična prijava zbog sumnje da je izvršio krivična dela posebni slučajevi falsifikovanja isprave.\nNaime, policija je kod njega, prilikom zaustavljanja vozila u kojem se nalazio, pronašla falsifikovanu službenu legitimaciju, dok je protiv vozača automobila podneta prekršajna prijava jer je vozilo, mimo zakona, bilo opremljeno svetlosnom i zvučnom signalizacijom.


ROĐENDANSKI POKLON: Haris Oraščanin dobio pasoš BiH\nADNAN BAJRIĆ I HARIS ORAŠČANIN\nHaris Oraščanin rođen je 28. februara 2003. godine, a prve nogometne korake napravio je sa šest godina\nOn je mladi je nogometaš austrijske Admire Wacker, a prethodno je igrao za SV Windischgarstena i Red Bull Salzburga, te je bio pozivan na Kampove Nogometnog Saveza BiH kao i u U15 odnosno U17 selecije BiH.\nUspješno igra na više pozicija: veznoj i u zadnjoj liniji.\nKako nije imao bh. pasoš, tako nije mogao igrati za U19 reprezentaciju BiH pa je Savez dao preporuku ka Ministarstvu Civilnih poslova u vezi sticanja bh. pasoša po osnovu sporta, a Vijeće ministara na kraju istog dalo saglasnost.\nMeđutim, kako je Bosna država otežanih procedura i procesa u svu administrativnu i drugu proceduru uključili su se Adnan Bajrić i Udruženje Krajišnika u Sarajevu, kojima se Haris zahvaljuje.\n- Obradovan sam ovim, ovo je za mene najbolji rođendanski poklon, hvala mojim roditeljima, spomenutim ljudima i institucijama, ovo je za mene nova motivacija i obaveza da uspijem i budem bh. reprezentativac, rekao je Haris Oraščanin.


Završena analiza vode iz Vrbasa kod “Incela” - BIGportal.ba\n15 Jula, 2019 15 Jula, 2019 0154\nAnaliza vode izuzete iz rijeke Vrbas kod “Incela” pokazala je da ona nije zaražena opasnim i kancerogenim uljem piralen, potvrđeno je u Inspektoratu Republike Srpske. Oni su pojasnili da su po nalogu Republičke vodne inspekcije u drugoj polovini juna izvršili uzimanje tri uzorka iz korita rijeke Vrbas, kako bi se…\nAnaliza vode izuzete iz rijeke Vrbas kod “Incela” pokazala je da ona nije zaražena opasnim i kancerogenim uljem piralen, potvrđeno je u Inspektoratu Republike Srpske.\nOni su pojasnili da su po nalogu Republičke vodne inspekcije u drugoj polovini juna izvršili uzimanje tri uzorka iz korita rijeke Vrbas, kako bi se laboratorijskim analizama utvrdilo eventualno postojanje piralena i drugih štetnih materija u sedimentu.– Laboratorijskim analizama navedenih uzoraka utvrđeno je da su vrijednosti piralena u granicama ciljanih i maksimalno dozvoljenih vrijednosti – rekli su u Inspektoratu.\nOnis u pojasnili da je prvi uzorak uzet u zoni ušća rijeke Vrbanje u Vrbas, drugi u koritu rijeke Vrbas na prostoru male ade i treći u blizini bivšeg visećeg mosta kod Vitaminke u naselju Česma.\n– Analizama je ispitivano prisustvo teških metala, piralena i drugih ugljikovodonika i na osnovu Izvještaja o ispitivanju utvrđeno je da su rezultati analiza u granicama maksimalno dozvoljenih koncentracija. Manje odstupanje utvrđeno je samo kod koncentracije benzo(a)antracena, jedinjenja koje nastaje kao produkt sagorijevanja nafte i nalazi se u izduvnim gasovima motora sa unutrašnjim sagorijevanjem – dodali su Inspektoratu.\nNovi otkaz superzvijezda – Entoni Dejvis propušta Mundobasket


Koliko je realan kapital tehnoloških giganata?\nU poslednjih nekoliko nedelja tržište deonica Amerike je pod velikim pritiskom, pre svega zbog neočekivanog pada vrednosti deonica tehnoloških giganata. Konkretno, najvrednija kompanija na svetu po tržišnom kapitalu – Apple je za nedelju dana izgubila preko 50 milijardi dolara, kada je vrednost njihovih deonica sa 155 pala na 142 dolara.\nSa druge strane Uber se polako oporavlja od nekoliko skandala koji doveli do odlaska njihovog CEO-a Trevisa Kalanika sa čela kompanije. Tu je i Yahoo, nekadašnji internet gigant, koji je sada zvanično deo Verizona, sa transferom vrednim 4,5 milijardi dolara.\nKolika je sadašnja vrednost tehnološkog tržišta?\nMereći tržišni kapital top pet tehnoloških kompanija – Apple, Alphabet, Microsoft, Amazon i Facebook vrede oko 2,9 biliona dolara (2.900.000.000.000), što je cifra koja je eksponencijalno rasla tokom ove i prethodnih godina. Ono što je interesantno je da je NCI (Nasdaq Composite Index), koji pokazuje odnos cene i zarade drastično rastao, što je pokazatelj da su vrednosti kompanija veće nego što bi realno trebale da budu. Ako se stvari postave u istorijsku perspektivu, najveći NCI je bio početkom 2000 godine, kada je počela nagla ekspanzija internet poslovanja, takozvani “dot-com balon sapunice“, kada je NCI pokazivao vrednost oko 80, što znači da je vrednost deonica bila 80 puta veća od zarada kompanija. Sada je NCI oko 30, što je i dalje vrlo visoka vrednost i trend koji bi mogao da dovede do jednog novog kolapsa tržišta.\nZa razliku od 2000. godine, trenutni problem “tehnološkog balona sapunice” koji bi mogao da pukne svakog časa je što nije ograničen samo na javno poznate kompanije, već je trend investicija u start-up projekte doveo do manjih kompanija koje imaju veliku vrednost koja se meri milijardama dolara. Ovih kompanija je sve više i one svojom vrednošću dominiraju na tržištima deonica, jer im vrednost prelazi BDP mnogih zemalja: Uber oko 70 milijardi dolara, Airbnb oko 32, Palantir oko 21, Pinterest oko 13, Space-X oko 12, Dropbox oko 10….\nČeka li nas još jedan kolaps tehnološkog i tržišta kapitala?\nJedan od najvećih problema koji je doveo do pucanja dot-com balona 2000. godine je što su investitori slepo kupovali deonice svih internet kompanija, uključujući one bez bilo kakvih prihoda i poslovnih modela, u nadi da će, kada te kompanije počnu da zarađuju ozbiljno – oni imati dobru zaradu. Nažalost, kupovinom deonica se povećavala njihova vrednost, pa su kompanije veštački dobijale na vrednosti.\nNa svu sreću, većina najvećih tehnoloških giganata u poslednjih nekoliko godina pokazuje zdravo poslovanje i realne profite, ali i gomilanje kapitala, ukoliko dođe do ozbiljnog kolapsa tržišta, ili napada hakera koji su sve popularniji.\nNažalost, ovih nekoliko najboljih ne reflektuju stanje industrije, pa ostatak kompanija pokazuje probleme u poslovanju, boreći se da drži nos iznad vode i ne posluje sa ozbiljnim minusom. Tako je sa Snap Inc, kompanijom koja stoji iza Snapchat-a, čija je vrednost deonica sa martovskih 24 dolara pala na 17 (danas). Tu je i Twitter, čije su vrednosti deonica prepolovljene u odnosu na najbolja vremena od pre četiri godine. Uber se, na primer i dalje lavovski bori, iako im vrednost i dalje pada, a tu je i švedski Spotify, kompanija za koju se očekuje da će vrednost deonica biti velika kada iste ponudi na prodaju javnosti.\nIako možda ovakav smer poslovanja ne dovede do kataklizme tržišta, sigurno je da će investicije morati polako ali sigurno da se usporavaju, jer će tržište kapitala presušiti. U tom slučaju će kompanije u koje je mnogo uloženo morati da opravdaju investicije inovacijama koje su konkretnije od obećanja i ideja na papiru.


"Vršačko kulturno leto" - manifestacija koja odoleva vremenu\nTradicionalna manifestacija "Vršačko kulturno leto" zvanično je počela juče, programom "Deci na dar". Organizator je Kulturni centar Vršac, a program se odvija se na više lokacija u gradu: Kulturni centar (Sterijina 62), Dom Vojske (ulaz pored Biblioteke) i Muzički paviljon na Gradskom trgu.\nIdeja nastanka i organizovanja "Vršačkog kulturnog leta" ima za cilj da upotpuni letnji period adekvatnim kulturnim sadržajima, i jedna je od retkih ovoga tipa u zemlji i koja se u vršcu organizuje godinama unazad.\n- U toku avgusta, gotovo svakodnevno, na različitim lokacijama u širem centru Vršca, odvijaju se programi koncipirani tako da zadovolje ukuse najšire publike, različitih uzrasta, te senzibiliteta. Baziraju se, prevashodno, na angažovanju lokalnih umetničkih kapaciteta, kao i promovisanju mladih, neafirmisanih ili malo afirmisanih autora iz svih oblasti umetničkog stvaranja i delovanja.Koncerti, večernje predstave na otvorenom sa poznatim televizijskim licima, lagane večeri ispunjene čitanjem poezije, revije filmova na otvorenom, dečije predstave, plesni performansi, folklorni koncerti, večeri uz gitaru deo su onoga što publika u Vršcu ima priliku da vidi u toku avgusta meseca u okviru maifestacije Vršačko kulturno leto, kažu za portal eVršac, u Kulturnom centru Vršac.\nDa podsetimo, u saradnji sa ambasadama raznih zemalja do sada su se u Vršcu, u okviru ove manifestacije, predstavile mnoge zemlje, a u planu je da se nastavi u tom pravcu sa ciljem prikazivanja drugih kultura u našem gradu. Vremenom Vršačko kulturno leto raslo, razvijalo se i zauzelo među sugrađanima sigurno mesto na mapi omiljenih lokalnih manifestacija.\nOno što je zadržalo jeste kreativnost i inovativnost u programskom segmentu i skoro već jednu deceniju uspeva da svojoj publici ulepša i upotpuni letnji period u Vršcu.\nPrvi u nizu planiranih programa jesu Dani Italije, u periodu od 6. do 12. avgusta, koji se realizuju u saradnji sa Italijanskim Institutom iz Beograda.\nTada ć, kako je najavljeno, u prostoru Doma vojske svi zainteresovani moći će da pogledaju reviju italijanskog filma kao i izložbu „Živeo Kavandoli“.\n- Od programa u prvoj sedmici očekuje nas još i nastup ruske grupe Perezvon, u Muzičkom paviljonu u utorak 7. avgusta od 20h, potom koncert legendi vršačkog roka iz zemlje i inostranstva; Nelu (Njujork), Gorki (Vankuver), Čapa (Pariz), Čole (Beč), Pop (Kikinda), Cole, Vale, Rile, Aca i mnogi drugi koji će nas provesti kroz istoriju rokenrola u našem gradu, u petak, 10. avgusta od 21h u prostoru Muzičkog paviljona. U subotu 11. avgusta od 20:30h, u dvorištu Doma vojske, publika će moći da pogleda večernju predstavu „Crveni šešir“ sa Minom Lazarević i Nadom Blam u ulogama, kažu za portal eVršac, u Kulturnom centru Vršac.


Podignuta optužnica protiv komandanta Drinskog korpusa VRS za zločine u Srebrenici - IndeksOnline.rs\nNaslovna REGION Bosna i Hercegovina Podignuta optužnica protiv komandanta Drinskog korpusa VRS za zločine u Srebrenici\nPodignuta optužnica protiv komandanta Drinskog korpusa VRS za zločine u Srebrenici\nSARAJEVO – Tužilaštvo BiH je podiglo optužnicu protiv ratnog komandanta Drinskog korpusa Vojske Republike Srpske (VRS) Milenka Živanovića, za zločine protiv čovečnosti na području Srebrenice.\n“Optuženi se tereti da je kao general i komandant Drinskog korpusa VRS, kao učesnik udruženog zločinačkog poduhvata, 1995. godine planirao i rukovodio aktivnostima jedinica u rasprostranjenom i sistematičnom napadu usmerenom protiv bošnjačkog civilnog stanovništva na području Srebrenice i Žepe”, saopštilo je Tužilaštvo.\nU optužnici se navodi da je Živanović od marta do sredine jula 1995. godine u više navrata blokirao zaštićenu zonu Srebrenica, sprečavao snabdevanje i naredio artiljerijske napade na civilno stanovništvo i ciljeve na području Srebrenice, radi stvaranja nepodnošljivih životnih uslova i prisiljavanja civila da napuste domove i imovinu.\nŽivanović se tereti za artiljerijske i pešadijske napade na stanovništvo, u kojima je ubijeno više osoba, i za napade na stanovništvo prilikom napuštanja Srebrenice i na položaje snaga Ujedinjenih nacija, sa ciljem njihovog onesposobljavanja za zaštitu civila.\nOptužen je i da je vršio mobilizaciju svih raspoloživih vozila i potrebnog goriva sa ciljem prisilnog progona civilnog stanovništva sa područja Srebrenice i transporta zarobljenih muškaraca i dečaka koji su prisilno odvojeni radi zarobljavanja i ubijanja.\nU optužnici se navodi i da su vojne i policijske jedinice pod njegovom komandom učestvovale u zarobljavanju više hiljada muškaraca i dečaka sa područja Srebrenice, na putnoj komunikaciji Bratunac-Milići, kao i u njihovom nezakonitom zatočenju i transportu.\nTužilaštvo BiH će navode optužnice dokazivati pozivanjem većeg broja svedoka i iznošenjem većeg broja materijalnih dokaza, uključujući dokumentaciju dobijenu saradnjom sa Medjunarodnim rezidualnim mehanizmom za krivične sudove u Hagu.\nPrethodni tekstNOVI PAZAR: U bolnici 28 pacijenata, preminulo još troje\nSledeći tekstBežao 20 godina zbog ubistva, pa uhapšen jer nije nosio masku u prodavnici


Sve bolja epidemiološka situacija u Italiji | Aktuelno\nZahvaljući imunizaciji smanjuje se i broj oboljelih od korona virusa među osobama starijim od 80 godina, koje su do sada bile glavne žrtve zaraze\nZnačajno je bolja epidemiološka situacija u Italiji, velikim dijelom zahvaljujući masovnoj vakcinaciji protv kovida19, pola miliona osoba dnevno, piše list Fanpejdž.\n“Incidenca, to jest broj novih slučajeva zaraze u posmatranom periodu, opada u svim dobnim grupama, izuzev kod male djece od 0 do devet godina”, izjavio je na konferenciji za medije predsjednik Visokog instituta za zdravstvo Silvio Brusafero.\nPrema njegovim riječima opada takođe srednja dobna starost zaraženih i sada je, na osnovu posmatranja u posljednjih 15 dana, 42 godine.\nZahvaljući imunizaciji smanjuje se i broj oboljelih od korona virusa među osobama starijim od 80 godina, koje su do sada bile glavne žrtve zaraze.\nProfesor Đovani Reza, direktor odjeljenja za prevenciju u Ministarstvu zdravlja, upozorava da bolja situacija ne znači “slobodni svi i sve”, te da je važno nastaviti se pridržavati zaštitnih mjera kako ne bi, po njegovim rečima, za mjesec dana ponovo morao da se uvede karantin.\nVeć drugu sedmicu prema odluci vlade premijera Marija Dragija, u najvećem dijelu Italije, izuzev tri regiona, ublažene su antikovid mjere, iako su naučnici tvrdili da je još rano i da bi bilo bolje sačekati kraj maja.\nItalija odbila da sudi Malerbi, Bjanku, Sali i Ravaneliju\nCRNA GORA Aktuelno - 22.06.2021-08:21\nItalijanski nadležni organi odbili su da sude četvorici svojih državljana koji su bili angažovani u kompaniji A2A zbog optužbi za zloupotrebu službenog položaja u...


Magazin START - Kongres i Sajam svjetskog zdravstvenog i sportskog turizma\nKongres i Sajam svjetskog zdravstvenog i sportskog turizma\nKongres i Sajam svjetskog zdravstvenog, sportskog i turizma kongresa i sajmova Hestourex bit će održan u turskom gradu Antaliji od 6. do 9. aprila, najavljeno je iz Ured savjetnika za kulturu i turizam Ambasade Republike Turske u Bosni i Hercegovini.\nKongres i Sajam podržali su ministarstava vanjskih poslova, kulture i turizma, ekonomije, zdravstva te mladih i sporta Republike Turske, a namijenjen je predstavnicima zdravstvenog i sportskog turizma kao i za alternativne turističke djelatnosti iz cijelog svijeta.\nHestourex se postepeno razvio u platformu u okviru koje se hiljade ljudi iz zdravstvenog, sportskog i održivog turizma iz svih dijelova svijeta okupljaju da bi raspravljali o pravilima, procedurama, pravnim okvirima, najnovijim trendovima, natjecateljima i interesnim skupinama, certificiranju, ali i kako i s kim se poslovno uvezivati.\nU okviru sajma bit će održan i poseban Hosted Buyers Program, sa učesnicima iz najmanje 50 zemalja, tokom kojega će im biti pružena prilika za uspostavljanje poslovne saradnje s dobavljačima iz Turske.\nDa bi se predstavnici kompanija kvalificirali za Hosted Buyers Program, potrebno je da dostave podatke o kompaniji koju predstavljaju, poslu i planovima razvoja u smislu razvijanja novih poslova i poboljšanja postojećeg poslovanja u području zdravstvenog, sportskog i alternativnog turizma.\nNa sajam su pozvani donositelji odluka iz organizacija, institucija i kompanija koje se bave zdravstvenim, sportskim i alternativnim turizmom u svjetskoj industriji da bi uspostavili saradnju i dalje razvijali poslovanje sa turskim kolegama.\nStudije su pokazale da je udio medicinskog turizma u ukupnom svjetskom turističkom tržištu između 45 i 75 milijarde dolara, a svjetsko sportsko turističko tržište se procjenjuje na oko 180 milijardi dolara i Turska njemu učestvuje sa oko 1,5 posto.


Si priredio banket za goste koji prisustvuju Konferenciji o dijalogu azijskih civilizacija - Kineski Radio Internacional\nSi priredio banket za goste koji prisustvuju Konferenciji o dijalogu azijskih civilizacija\n2019-05-15 10:12:37 | CRI\nKineski predsednik Si Đinping i njegova supruga Peng Lijuan priredili su sinoć banket u čast gostiju koji će u Pekingu prisustvovati Konferenciji o dijalogu azijskih civilizacija.\nU govoru na večeri u Velikoj palati naroda Si je rekao da se ta konferencija održava u skladu sa opštim trendom saradnje i razvoja u Aziji i očekivanjima ljudi svih zemalja koja se odnose na razmenu i uzajamno učenje među civilizacijama.\nKonferencija o dijalogu azijskih civilizacija, koja će početi u sredu, služiće kao platforma za razmenu i uzajamno učenje o zajedničkom razvoju različitih civlizacija, podvukao je Si.\nNavodeći da je Azija jedno od glavnih mesta gde je potekla ljudska civlizacija, Si je rekao da su azijske civlizacije imale razmene usred otvorenosti i da su rasle zajedno zahvaljujući inkluzivnosti i razvijale se kroz inovacije.\nKina se pridržava zaštite i nasleđivanja svoje tradicionalne kulture, unapređuje razmene i međusobno učenje između kineske i drugih civilizacija, ali i daje doprinos napretku ljudske civlizacije, dodao je kineski predsednik.\nRazvoj u godini pandemije\nNovi monetarni instrumenti za veću podršku malim kompanijama\nCene nafte na najvišem nivou u poslednja tri meseca\nObjavljeni godišnji izveštaji o kineskoj ekologiji i životnoj sredini\nSi Đinping: Kina mora da ojača javni zdravstveni sistem nakon kovida 19


Cedevita potvrdila pregovore sa Olimpijom | Novosti.RS\nCedevita potvrdila pregovore sa Olimpijom\npetak, 31. 05. 2019. u 20:33\nAndrija Stipanović košarkaš Cedevite\nKošarkaški klub Cedevita potvrdio je danas da pregovara sa ljubljanskom Olimpijom o saradnji\nKošarkaški klub Cedevita potvrdio je danas da pregovara sa ljubljanskom Olimpijom o saradnji.\nMediji su prethodnih dana spekulisali da će se dva kluba spojiti u Košarkaški klub Olimpija Cedevita, čije će sedište biti u Ljubljani.\n"Košarkaški klub Cedevita Zagreb sa veseljem saopštava da su u toku pregovori sa slovenačkim partnerima u košarkaškom klubu Olimpija. Detalji projekta biće predstavljeni na konferenciji za novinare u utorak 4. juna u dvorani Stožice u Ljubljani, a govoriće predsednik Olimpije Tomaž Berločnik i predsednik Cedevite Emil Tedeski", navodi se u saopštenju na sajtu zagrebačkog kluba.\nPrvi šampon ABA lige Olimpija je ove sezone ispala iz regionalnog takmičenja, a Cedevita je igrala u polufinalu.\nU Hrvatskoj, Cedevita nije uspela da odbrani šampionsku titulu, a njen niz od pet titula prekinula je Cibona, koja je pobedila sa 4:0 u seriji.


Društvena Odgovornost - AleksandarMN Online prodavnica\nDruštvena odgovornost kompanije Aleksandar MN je pre svega zasnovana na dugoj lokalnoj tradiciji I visokoj svesti I posvecenosti menadžmenta kompanije I svih zaposlenih.\nAleksandar MN je društveno odgovorna kompanija koja s saponosom podržava raznovrsne društvene inicijative sa ciljem poboljšanja i unapredjenja zdravlja I kvaliteta života I očuvanja životne sredine kroz realizaciju vlastitih projekata I podršku inicijativa za unapredjenje zdravih životnih stilova,razvoja sporta kao I mnogobrojnih donacija najugroženijima.\nOzbiljno shvatajući društvenu odgovornost,naša misija je da postavimo nove standarde u humanitarnom radu i podignemo svest okolnih kompanija,osim o značaju prevencije i socijalnoj odgovornosti.\nSvake godine tradicionalno za Božic i novogodišnje praznike pripremamo paketice za decu iz mnogih institucija,evo samo nekih:\n-Univerztetska decija klinika Tiršova\n-Dr.Miroslav Zotović-dečije odeljenje\n-Institut za majku i dete\n-Specijalna bolnica za cerebralnu paralizu i razvojnu neonatologiji\n-Dnevni boravak za decu ometenu u razvoju,kao I mnogoljudne porodice koje žive na rubu egzistencije pri SPC (Srpskoj Pravoslavnoj Crkvi).\nS ponosom mozemo reci i da smo Ktitori Srpske Pravoslavne Crkve vrlo aktivno vec dugi niz godina,učestvujemo u obnovi manastira I crkvi širom Srbije gde smo dobili dve gramate od Patijarha Irineja lično.\nPomagali smo Savez atletskih veterana,kao I veliki broj sportskih klubova manjih I nerazvijenih širom Srbije u donaciji robe kao I kupovini sportske opreme,kako u fudbalu tako I karate-u, košarci,odbojci,veslanju,atletici.\nIzdvajamo I deo poplava 2014-te kao deo vecih katastrofa gde smo aktivno ucestvovali I donirali Crvenom krstu veci deo donacija sredstava za licnu higijenu,pomagali apoteke kao I zdravstvene ustanove u poplavljenim I ugrozenim delovima Srbije.\nPuno puta smo pomagali veliki broj RH (rehabilitacionih centara)pogotovo ona u najnerazvijenijim područjima,kao i Osnovne skole,razne asocijacije,razna udruzenja I razne humanitarne akcije koje su proteklih decenija organizovane.\nU momentu kada nas je zadesio Kovid 19 kroz sve kovid centre u Srbiji smo aktivno pomagali svima kojima je pomoc bila najpotrebnija,kao I apotekama po celoj Srbiji.


Tviter kažnjen sa 450 hiljada evra - oradio.rs\nZbog propusta u poslovanju, čime su neke privatne objave postale javnog karaktera, iz Regulatornog tela za zaštitu podataka u Irskoj saopšteno je da je Tviteru izrečena kazna od 450.000 evra. To je prva takva sankcija određena jednoj američkoj tehnološkoj kompaniji u okviru novog sistema Evropske unije u zaštiti privatnih podataka.\nKomisija za zaštitu podataka u Irskoj je inače osnovno regulatorno telo zaduženo za kompanije kao što su Tviter, Fejsbuk, Epl i Gugl, imajući u vidu da su njihove centrale za Evropsku uniju u Irskoj.\nKazna koju je dobio Tviter, odnosi se na istragu iz prošle godine, a zbog greške u aplikaciji Android, zbog koje su zaštićeni tvitovi jednog broja korisnika bili izloženi javnosti.\nUredba o zaštiti podataka važi od 2018. godine, a slučaj Tvitera je prvi u kojem je kazna izrečena prema novom režimu rešavanja sporova, a u kome osnovni regulator donosi odluku pre konsultovanja sa ostalim nacionalnim regulatorima u Uniji.\nU obrazloženju rešenja o novčanoj kazni, navodi se da Tviter nije blagovremeno obavestio irsku komisiju za zaštitu podataka o incidentu i da nije izneo adekvatne argumente za to kašnjenje. Takođe se daje mišljenje da je ova kazna proporcionalna mera koja ima upozoravajući, odvraćajući karakter, kao mera suzbijanja takve prakse.\nIz Tvitera su saopštili da je incident kasno prijavljen kao "nepredviđena posledica zapošljavanja osoblja u periodu od Božića 2018. do Nove godine" i da su izvršene promene da bi budući incidenti bili pravovremeno prijavljeni.\n"Preuzimamo punu odgovornost za ovu grešku i ostajemo u potpunosti posvećeni zaštiti privatnosti i podataka naših korisnika", navodi se u saopštenju Tvitera.


21. avgust, 2019.\nNakon prikazane igre na startu sezone, koja nije bila po ukusu rukovodstva niškog Radničkog, došlo je do promene na čelu stručnog štaba, a kormilo vicešampiona preuzeo je iskusni Milorad Kosanović.\nUprava fudbalskog kluba Radnički predstavila je danas novog šefa stručnog štaba, iskusnog Milorada Kosanovića, koji će na tom mestu naslediti nedavno smenjenog Simu Krunića. Procena je da je reč o stručnjaku koji može doneti potrebne promene, jer igra Nišlija nije bila u skladu sa očekivanjima, ne samo uprave, nego i navijača.\nNovi šef stručnog štaba istakao je da je očekivao novi angažman, a da je upravo ovaj bio najbolja moguća opcija:\nMilorad Kosanović (68) je rođen u Banovcima, a tokom trenerske karijere predvodio je Crvenu zvezdu, kineske ekipe Dalian Shide i Beijing Renhe, slovenačku Olimpiju, Srem, Novi Pazar, Borac iz Čačka, Radnik i Napredak. Osvojio je tri titule šampiona Kine, jedan Kup Kine i dva Super kupa, a treba reći da je bio direktor fudbalskog kluba Vojvodina u sezoni 1988/89 kada je osvojena druga šampionska titula novosadskih crveno-belih. Tokom karijere je bio i selektor reprezentacije Malte.\nNovi šef struke će na klupi Nišlija debitovati u nedelju od 18:30 časova, kada će Radnički dočekati subotički Spartak u sklopu 6.kola Super lige Srbije.


Global Fest Sava Port 2 | Mysite\nGLOBAL FEST SAVA PORT 2\nDRUGI GLOBAL FEST SAVA PORT\nDrugi međunarodni festival Sava Port Global Fest na Savskoj promenadi\nTuristička organizacija i Gradska opština Savski venac u saradnji sa Turističkom organizacijom Beograda, CEBEF-om, "Belgrade Waterfront" i udruženjem "Čarobna Lampa" organizovali su drugi po redu međunarodni festival "Global Fest Sava Port" u nedelju, 9. septembra na Savskoj promenadi.\nCilj manifestacije je kulturna razmena, promocija kulturnih vrednosti i tradicionalne baštine različitih zemalja i naroda. Na ovogodišnjem "Global Fest Sava Port"- u predstvio se veliki broj zemalja sa nekoliko kontinenata, a u bogatom kulturno- umetničkom i muzičkom programu uživale su sve generacije. Izlagački štandovi i kreativne radionice očekivale su sve posetioce manifestacije, koji su imati priliku i da isprobaju tradicionalne kulinarske specijalitete zemalja učesnica, a kroz igru i pesmu da se upoznaju sa njihovim različitim kulturnim obeležjima.\nOd 17 časova zakazano je svečano otvaranje i defile svih zemalja učesnica, gde su se predstavile sa svojim tradicionalnim narodnim nošnjama. Na samom kraju manifestacije, od 21 čas, posetioci su imali priliku da uživaju u koncertu grupe "Legende".


Razno Archives - Stranica 3 od 5 - Tango Six\nLYBE 2602:30 Z 100°01KT 4000 BR NSC 03/00 Q1022 NOSIG=\n9. dec 2010 Aviokompanije, Dizanje u nebesa, Razno\nRedovnim putnicima poznato je da skoro svaka avio-kompanija nudi frequent flyer programme (FFP). Učlaniti se u iste je jednostavno –…\nProbno snimanje za Tango Six 2010 kalendar – Maj 2009\n8. dec 2010 Dizanje u nebesa, Ekskluzivno, Generalna avijacija, Razno\nLet u budućnost: Cigara sa krilima\n3. nov 2010 Aviokompanije, Dizanje u nebesa, Razno\nTekst Igora Salingera. Objavljeno u specijalnom izdanju nejnika VREME (www.vreme.com) za nauku i tehnologiju VREME NAUKE broj 19, 28/10/2010. Preneto…\nSnimanje „Ranjenog Orla“ na Lisičijem Jarku\n12. jul 2010 Dizanje u nebesa, Generalna avijacija, Razno\nPrva u nizu blbaster serija Zdraa Šotre zasnivala se na originalnom konceptu. Ona je neznamšta, on je pilot. Da bi…\n16. mar 2010 Ekskluzivno, Generalna avijacija, Razno\nIntenzivna produkcija kalendara sa temom avijacije u Srbiji prošle godine je fenomen koji je malo ko očekivao. Katastrofalna situacija, kako…\n9. feb 2010 Dizanje u nebesa, Razno\nNovi guest – Ivan Bečarević dolazi iz Niša. Fotografije (osim prve) Dimitrije Ostojić I opet dan zatamljen sivilom. Hmm…Čudno,…\nKako su Srbi zadužili svetsko vazduhoplovstvo\n4. okt 2009 Dizanje u nebesa, Razno\nSrbi od Kosovske bitke naovamo sebe smatraju nebeskim narodom. Osim verskog i duhovnog postoje za to i zemaljski razlozi. Malo…\n1. okt 2009 Aviokompanije, Razno, Vojna avijacija\nU poslednjih par meseci stručna štampa puna je fotografija i naslova vezanih za kineski projekat usko-trpunog aviona namenjenog za krakte…


Oko 25.000 ljudi dnevno je boravilo u ovom turističkom mestu\n„Na Zlatiboru je tokom proteklog vikenda bilo oko 30 odsto više gostiju nego što ih inače dolazi u ovo doba godine. Interesovanje je bilo veliko, kako za hotelski tako i za smeštaj u privatnoj režiji. To je još samo jedan pokazatelj da je Zlatibor planina koja je za posetioce atraktivna tokom cele godine, a svi koji dođu ovde zaista mogu da uživaju u velikom broju raznovrsnih sadržaja“, izjavio je Vladimir Živanović, direktor TO Zlatibor.\nPosebno interesovanje, kao što se očekivalo, i dalje vlada za zlatiborsku “Gold gondolu“ koja je radila i za vreme praznika. U njenim kabinama od centra planine do vrha Tornika vozilo se tokom prazničnih dana preko 5.000 ljudi.\nPoznato je da su prednosti Zlatibora što, pored uređenog centra, obuhvata i široke prostore za šetnje i pešačenja, mirisne četinare i visoravni, izuzetno prirodno bogatstvo. Mnogi su se vratili prirodi u ovo vreme povećane brige za zdravlje u pandemiji kovida-19, pa gosti Zlatibora svoje vreme najčešće provode u dugim šetnjama uređenim stazama i planinarenju.\nVeliko interesovanje i ovog puta ovde je vladalo za Stopića pećinu, Muzej “Staro selo” Sirogojno, vodopad u Gostilju, tematski park “El Paso city”, dok su se najmlađi zabavljali u Dino parku i Avantura parku koji se nalaze u samom centru Zlatibora.\ngosti, najposećeniji, posećenost, rekordna, turisti, turistički centar, Zlatibor


Srzentić: Digitalni servisi moraju biti oblikovani po potrebama građana – CG Vijesti\n„Vjerujem da ćemo zajedno identifikovati najveće izazove i strateški usmjeravati dalje akcije, a da ćemo uključiti širu zajednicu i eksperte za konsultacije, ali i u implementaciju“, kazala je Srzentić\n„Fokus današnjeg sastanka je da predstavimo ciljeve na polju digitalne transformacije, realizovane projekte, strategije na kojima radimo, kao i ključne aktivnosti za naredni period“, kazala je Srzentić.\n„Vjerujem da ćemo zajedno identifikovati najveće izazove i strateški usmjeravati dalje akcije, a da ćemo uključiti širu zajednicu i eksperte za konsultacije, ali i u implementaciju“, navela je Srzentić.\n„Ako kreiramo platformu, a da nismo opipali potrebe građana, onda smo već u startu na lošem putu. Tako da izazov koji ću staviti pred sve nas je kako da dizajniramo i razvijamo e-servise koji u jezgru svega imaju potrebe građana. Dodatno, kako da povećamo uvezanost naših sistema, a s druge strane omogućimo pristupačne, u potpunosti digitalne i jednostavne usluge“, kazala je Srzentić.\n„Članovi Savjeta su ocijenili da ovo tijelo treba da ima važnu ulogu u predstojećim procesima digitalne transformacije. Prepoznate su ključne aktivnosti i izazovi u narednom periodu, između ostalog, veći razvoj elektronskih servisa i digitalizacija usluga za građane, poboljšana interoperabilnost sistema državnih organa, kao i veća promocija postojećih elektronskih servisa dostupnih za građane. U narednom periodu je potrebno definisati budući koncept rada Savjeta kako bi na najbolji način doprinijeli razvoju digitalizacije i osnažili saradnju svih onih koji su na svim nivoima uključeni u proces digitalne transformacije“, navodi se u saopštenju Ministarstva javne uprave, digitalnog društva i medija.\nPovezane teme:digitalni servisidigitalnog društva i medijadruštvoMinistarstvo javne upraveTamara SrzentićVlada Crne Gore


Memorijal ‘Goran Čengić’ prvi put u Dvorani ‘Goran Čengić’ – Visokoin.com\nU Sarajevu će se 12. februara 2022. godine održati memorijalni rukometni turnir “Goran Čengić” i to u sportskoj dvorani na Grbavici koja od augusta prošle godine nosi ime legendarnog rukometaša, a koji je ubijen na početku agresije na BiH, upravo u okupiranom sarajevskom naselju Grbavica.\n“Izuzetno nam je drago da smo uspjeli u realizaciji toliko željenog ovog memorijala i to baš u dvorani koja napokon nosi ime Goran Čengić. Na prvom memorijalu će učestvovati Čelik, Goražde, Vogošća i Bosna. Turnir će biti tradicionalan i u budućnosti internacionalni kada bi pozvali i Crvenu Zvezdu gdje je moj nekadašnji trener i igrao. Naravno, očekujemo i podršku Kantona, Općine i Grada, kao i sponzora koji bi kao partneri učestvovali u organizaciji turnira”, kaže Mustafa Đonlagić, predsjednik Organizacionog odbora turnira.\nGoran Čengić je bio istaknuti rukometaš Bosne, Mlade Bosne i Crvene zvezde. Sa samo 17 godina je igrao za sarajevske studente u finalu Kupa Jugoslavije 1963. kada su nakon pobjede nad bjelovarskim Partizanom osvojili prestižnu titulu. Ubijen je 14. juna 1992. pri pokušaju spašavanja komšije Husnije Ćerimagića u tada okupiranom sarajevskom naselju Grbavica. Njegov ubica Veselin Vlahović Batko pravosnažno je odlukom Suda Bosne i Hercegovine osuđen na 42 godine zatvora za zločine koje je počinio u sarajevskim naseljima Grbavica, Vraca i Kovačići tokom 1992. Za Goranov herojski podvig čulo se širom svijeta, a Nevladina organizacija “Gariwo” 2013. posthumno je dodijelila priznanje Goranu Čengiću za građansku hrabrost.